Majikan Mohon Maaf, Lelaki Tuduh ‘Rider’ Grab Curi Air Starbucks Kini Digantung Kerja

Kejadian dakwaan seorang lelaki di mana air Starbucks yang dibeli olehnya dicuri oleh rider Grab akhirnya memasuki episod baharu dan dia dilaporkan sudah digantung kerja.

Lelaki yang bernama Ezrin Nazan difahamkan telah digantung kerja secara serta merta oleh pihak majikannya Bateriku.com sementara siasatan menyeluruh akan dilakukan.

Dalam satu kenyataan yang dimuat naik oleh pihak Bateriku.com di laman Twitter, mereka berkata bahawa pihak syarikat mengambil maklum mengenai kejadian terbabit dan memohon maaf dengan tingkah laku beliau.

“Di Bateriku.com, kami tidak bertolak ansur dengan sebarang perilaku tidak sopan samada di dalam atau di luar organisasi Bateriku.com.

“Pihak Bateriku.com telah mengambil tindakan serta merta untuk menggantung kerja Ezrin Nazan sementara siasatan dilakukan,” kata Bateriku.com dalam satu kenyataan.

— bateriku.com (@baterikudotcom) February 14, 2021

Kenyataan ini telah mendapat perkongsian ramai oleh netizen di sosial media dengan sebahagian daripada mereka bersetuju dengan langkah yang dibuat oleh Bateriku.com.

Terdahulu, seorang pengguna di Twitter yang dikenali sebagai @exmnexmnmn merasa sangat kecewa mengapa air yang dipesannya di Starbucks tidak cukup. Malah, beliau menuduh rider yang menghantar air kepadanya mencuri salah satu minuman miliknya.

Dia mendakwa bahawa dia sepatutnya menerima 3 cawan minuman dan yang tiba hanya dua cawan. Dalam gambar yang dikongsi, bilangan cup holder yang ada dalam beg berkenaan adalah dua bekas.

Dakwaan lelaki ini jelas tidak boleh diterima netizen apabila sebahagian daripada mereka berkata bahawa tuduhan beliau sebagai tidak berasas. Netizen turut menyatakan bahawa bukan kerja rider untuk memeriksa setiap tempahan cukup atau tidak.

Terdahulu, seorang lelaki menuduh ‘rider’ curi air Starbucks, Grab Malaysia tampil beri penjelasan. Klik pautan di bawah untuk membaca.

Tuduh ‘Rider’ Curi Air Starbucks, Grab Malaysia Tampil Beri Penjelasan


Majikan Tidak Wajib Beri Cuti Kepada Pekerja Untuk Pulang Mengundi

Kelmarin SPR telah mengumumkan 9 Mei 2018 yang jatuh pada hari Rabu sebagai tarikh rasmi PRU 14. Ianya mengundang pelbagai reaksi orang ramai. SPR turut mengeluarkan kenyataan bahawa majikan tidak wajib memberikan cuti khas sehari kepada pekerja masing-masing pada tarikh tersebut tetapi mereka perlu menberi jangka masa yang munasabah kepada pekerja untuk memastikan mereka keluar mengundi.

Menurut Pengarah Eksekutif Persekutuan Majikan-Majikan Malaysia (MEF), Datuk Shamsuddin Bardan berkata, “Tempoh masa bersesuaian antara satu hingga dua jam perlu diberikan. Sebagai contoh masuk pejabat lewat sedikit untuk mengundi pada sebelah pagi atau pulang awal dari pejabat sebelum pusat pengundian ditutup”.

“Namun, jika majikan dapat memberi kelonggaran, pekerja boleh mengambil cuti tahunan masing-masing untuk membolehkan mereka mengundi dengan selesa tanpa perlu mengejar masa kembali ke pejabat,” katanya.

Shamsuddin berkata, masalah lokasi pengundian jauh di negeri asal bukan masalah di pihak majikan kerana sebagai pengundi yang bertanggungjawab, pekerja seharusnya mengemas kini lokasi tempat pengundian berdasarkan alamat tempat tinggal mereka yang terkini.

Ada sebab kenapa pengundi tidak mahu menukar alamat kerana salah satunya mereka lebih selesa untuk pulang mengundi di tempat asal berbanding tempat mereka mencari rezeki. Marilah sama-sama kita menunaikan kewajipan mengundi di PRU 14 ini.


Lihat Apa Reaksi Para Pengantin Ini Apabila Majlis Perkahwinan Mereka Diserang

Majlis perkahwinan merupakan salah satu detik yang sangat bermakna bagi kita semua. Tetapi pernahkah anda terfikir apakah yang akan anda lakukan sekiranya majlis perkahwinan anda diserang?

Sebuah band terkenal, Maroon 5 telah berganding bahu bersama pengarah rancangan Wedding Crashers, David Dobkin untuk membuat kejutan dengan menyerang beberapa majlis perkahwinan yang mereka temui disekitar bandar Los Angeles.

Kejutan ini telah dirakam dalam muzik video terbaru Maroon 5, dan anda boleh lihat sendiri bagaimana reaksi para pengantin serta tetamu apabila mereka melalui kejutan ini. Priceless!


Kamen Rider Kongsi Kisah Perkahwinannya Dengan Gadis Melayu

Pernahkah anda terfikir untuk menjadikan figura atau superhero idola anda sebagai salah satu watak penting dalam majlis perkahwinan?

Mungkin tidak bagi sesetengah orang. Tapi lain pula dengan Shafiq Mansor dan pasangannya Aimi Aqilah yang telah berjaya membawa Kamen Rider hadir dalam majlis perkahwinan mereka.

Berminat untuk tahu lebih lanjut, kami telah menghubungi beliau untuk mendapatkan kisah di sebalik tabir perkahwinan unik ini.

Itu gambar ayah saya yang ada misai tu dan mak saya di belakang. Pada masa itu ayah saya, Haji Mansor Abdullah berjaya menjemput Kamen Rider itu ke kedai runcit arwah Tok Wan saya.

Rupanya Shafiq meminati Kamen Rider atau lebih dikenali sebagai Kesatria Baja Hitam ini sejak kecil lagi.

Segalanya bermula sewaktu Shafiq berumur 3 tahun, Kesatria Baja Hitam telah hadir di Pesta Pulau Pinang yang sedang berlangsung.

Saya mula minat lepas pertama kali berjumpa dengan mereka di kedai Tok Wan saya. Jadi saya mula minta ayah beli kan tape/kaset kamen rider dan minat itu terus sebati dengan saya hingga ke hari ini.

Saya mempunyai banyak koleksi Kamen Rider seperti tali pinggang, figura, helmet, dan banyak lagi.

Menurut Shafiq beliau telah menyimpan niat dan angan-angan untuk mengadakan majlis seperti ini sejak kecil lagi dan tidak menyangka akhirnya impian ini menjadi nyata.

Saya tak sangka pula ia kini menjadi kenyataan.  Apabila majlis sudah semakin hampir, saya mendapat restu dari ahli keluarga untuk menyelitkan sedikit unsur Kamen Rider pada majlis saya.

Berapakah kos perkahwinan dan sewa kostum Kamen Rider? Ini jawapan Shafiq;

Kos majlis ini seperti majlis-majlis di Malaysia, tak murah sangat dan tak mahal sangat. Senang cerita, ini merupakan satu sambutan majlis yang serba sederhana sahaja. Even sewa tapak taman tu pun dalam RM400 sahaja sebab taman tu taman DBKL.

Saya merupakan salah seorang ahli group Kamen Rider Maniac.Sebum Group yang mengumpulkan peminat Kamen Rider atau Kesatria Baja Hitam dari seluruh Malaysia. Group ini ditubuhkan oleh Encik Azri Mohd Ali.

Jadi untuk kostum, ia tidak disewa tetapi milik tuan badan yang memakainya. Masing-masing yang pakai kostum tu mereka yang punya.

Ada yang ditempah khas dari Jepun, ada yang ditempah dari Indonesia dan ada juga yang membuat kostum itu sendiri. Saya juga mempunyai helmet seperti di dalam gambar dan ia ditempah khas dari Hong Kong.

“Pada mulanya  Kamen Rider itu ada diletakkan pada kad kahwin saya. Dan ia sepatutnya sampai di situ sahaja. Tetapi disebabkan sokongan rakan-rakan Kamen Rider dari Kamen Rider Maniac dan Tokusatsu Malaysia, mereka sudi menawarkan diri untuk hadir ke majlis saya ber-kostum lengkap bagi merealisasikan dream wedding saya ini.”

Riders itu di ketuai oleh En Alexander Sia Eng Her ketua Tokusastu Malaysia. Dia merupakan rider pertama yang menawarkan diri untuk menyertai majlis ini. Kalau dia tak mula dulu, belum tentu semua ini dapat direalisasikan.

Ada yang datang dari Johor, Melaka, Penang dan banyak lagi. Mereka yang hadir sebagai kamen rider ini datang atas niat untuk membantu dan memeriahkan majlis saya ini. Selain dari mereka bertujuh, ahli-ahli lain turut hadir dengan tali pinggang Kamen Rider masing-masing sebagai tanda sokongan mereka pada majlis saya. Alhamdulilah.

Bagaimana pula dengan sokongan isteri? Adakah isteri Shafiq turut meminati Kamen Rider?

Soal isteri pula, saya betul-betul tak menyangka akan dapat isteri yang boleh menerima dan memahami minat saya yang unik. Maklum lah, dah besar-besar pun masih minat mainan. Hehehe.

“Saya bertemu dengan isteri saya ini 7 tahun yang lalu semasa menyambung pengajian diploma saya di UiTM Chendering Kuala Terengganu. Kami diletakkan untuk duduk bersebelahan semasa kelas sejarah.

Waktu itu, si isteri saya ni tak bawa buku sebab tak beli lagi. Jadi saya pun menawarkan untuk berkongsi buku dengan dia dan dari situ perkenalan kami bermula hingga ke tahap ini hari ini. Dah kahwin dah pun.

Pada mulanya , dia memang tak berapa suka dengan minat saya ini. Maklum la, perempuan mesti nak lelaki yang matang. Tetapi, as time pass by, dia akhirnya mula faham dengan minat saya dan secara tak langsung memberi sokongan pada saya walaupun dia tak pernah cakap dia suka semua ni.”

Macam mana tahu dia sokong? Sebab dia pernah buat cup cake Kamen Rider dan birthday cake Kamen Rider kat saya dahulu.

Hantaran tunang dari pihak perempuan – set Kamen Rider.

Hantaran kahwin dari pihak perempuan juga ada set Kamen Rider untuk diberikan kepada saya. Kalau itu tak sokong, tak tahu lah saya  nak cakap apa. Hahahaha!

Bagi Shafiq, beliau sangat terharu dengan sokongan yang diberikan oleh keluarga terutama mak dan ayah, mak cik, pak cik dan sanak saudara yang lain.

Door gift dari pengantin untuk rakan-rakan Kamen Rider

Selain itu, beliau juga sangat berterima kasih dan terharu dengan sokongan daripada rakan-rakan Kamen Rider yang sanggup datang dari jauh.

Ada yang ambil cuti kerja sebab nak datang ke majlis saya ini. Sokongan dan kerjasama semua pihak yang terlibat amat saya hargai. Sebab tanpa anda semua, memang impian saya untuk adakan dream wedding ini hanya akan jadi angan-angan dalam sanubari minda saya, ceeewaaah.

Kepada Shafiq dan Aimi, kami dari Vocket mendoakan agar kalian berdua kekal bahagia hingga ke akhir hayat. Jangan lupa update kami gambar-gambar cute bersama Shafiq junior pula nanti. HENSHIN!!!

TONTON: Video Majlis Kahwin Unik Gaya Kamen Rider

BACA: Tidak Cukup Dengan 2 Majlis, Pasangan Ini Adakan Majlis Perkahwinan Ketiga Dengan Gaya Sempoi

LIKE dan FOLLOW Vocket di Facebook serta Instagram


Majlis Kahwin Tema Disko, Pengantin Muslim Sakan ‘Cucuk Langit’ Undang Pertikaian Netizen

Sebut mengenai hari perkahwinan, pastinya ramai yang mengidamkan majlis perkahwinan yang dilangsung dapat berjalan dengan lancar meskipun dilakukan dengan penuh sederhana mengikut adat setempat. Diberkati dengan berkekalan antara impian bagi semua pengantin.

Dalam pada itu, terdapat pasangan pengantin yang memilih cara unik atau dilabel anti-mainstream dengan memilih untuk melangsungkan majlis perkahwinan dengan tema disko.

Menerusi perkongsian TikTok @diskodiwedding ini, difahamkan pasangan  Muslim ini telah memilih tema disko kerana menggambarkan karakter pengantin sewaktu mengiring jalan ke pelamin.

Wedding Entrance anti-mainstream ? Yes please ! Style music yang kamu pilih untuk mengiringi jalannya kamu dan pasangan menuju pelaminan haruslah yang paling sesuai dan bisa menggambarkan karakter kalian berdua 😊☝🏻 #diskodiwedding #weddingdj #djwedding #intimatewedding #diskoindonesia #weddingkarawang #resindahotel #pengantinhijab #akadnikah #afterparty #fypsounds #trumpet #trumpets #narco

♬ original sound – Diskodiwedding™ – Diskodiwedding™

Pemilihan pengantin ini dengan imej Muslim serta telah berjaya meraih lebih 2.3 juta tontonan ini secara tidak langsung telah menimbulkan pelbagai respon dan pertikaian di kalangan netizen.

Terdapat netizen yang memaklumkan situasi seperti ini pastinya tidak dapat dilakukan beliau berikutan tentangan keluarga. Tidak kurang juga yang memaklumkan lebih selesa sekiranya majlis diceriakan dengan alunan zikir tanpa disko.

Berdasarkan semakan pada laman TikTok ini, difahamkan laman ini sememangnya aktif menerima pasangan pengantin yang mahukan kelainan buat majlis perkahwinan mereka yang berlangsung di Indonesia.


7 Punca Kenapa Backpack Anda Berat. Kaum Hawa Sila Ambil Perhatian

Masalah bagi kebanyakkan traveller terutamanya kaum hawa adalah backpack terlalu berat. Bila terlalu berat, ianya akan beri kesan kepada mood kita.

Checklist barang untuk travel selama 7 hari berbeza dengan checklist untuk travel selama 14 hari. Senaraikan barang mengikut keperluan, bukan mengikut kehendak.

Jangan terlalu risau dan takut tak cukup makanan. Selalunya bila travel, kita boleh singgah di supermarket untuk beli keperluan seperti roti, beras, dan stok makanan yang lain. Yang penting bawa perencah. Senang sikit nak memasak nanti.

Baca: 17 Langkah Dan Persediaan Keselamatan Sebelum Anda Keluar Mengembara

Selalu rasa baju yang di bawa tu tak cukup. Relax, baju tak cukup boleh beli yang murah-murah kat sana. Tapi kalau bahu sakit nak angkat beg, spoil mood bercuti kan?

4. Bawa barang make up, toiletries size besar

Kebanyakkan hostel / apartment / hotel memang dah sediakan shower foam dan shampu. Cukup sekadar bawa berus gigi dan ubat gigi. Tapi kalau nak bawa juga, bawa size kecil. Beli botol kecil (50ml) di Daiso, dan transfer cecair sabun ke dalam botol yang lebih kecil.

Ketika travel, tak perlu bawa tuala besar. Cukup sekadar medium / small size. Kalau malas nak bawa, boleh sewa sahaja di hostel.

Bawa 2 jenis jacket pun dah okay. Kalau rasa nak gambar cantik, tukar-tukar jacket dengan kawan.

7. Cara gulungan / lipatan baju tak kemas, seterusnya memakan ruang beg

Boleh google macam mana nak packing barang. Di youtube pun ada juga cara-cara packing.

Baca lagi: Ini Sebabnya Kenapa Travel Cara ‘Backpacking’ Adalah Budaya Yang Positif


‘Majlis Minggu Depan, Tak Sabarnya Kita’ – Ogy Ahmad Daud Bakal Berkahwin?

Pelakon dan pengarah, Ogy Ahmad Daud baru-baru ini mengejutkan orang ramai apbila dia memaklumkan dia akan melangsungkan majlis perlahwinannya pada minggu hadapan.

Menerusi foto yang dikongsikannya di Instagram, Ogy atau nama sebenarnya Fauziah Ahmad Daud mengatakan dia sudah menerima pinangan daripada pihak lelaki serta menghitung hari bahagianya.

A post shared by Fauziah Ahmad Daud (@kak_ogy)

Tambah pelakon Azura itu lagi, dia berkata tidak sabar untuk berkahwin dengan pasangan cinta hatinya itu.

Menjengah ke ruangan komen, rata-rata netizen menyokongnya untuk berkahwin semula, malah rakan artis turut mendoakan supaya dipermudahkan segala urusannya.

Sehingga sekarang, Ogy masih tidak memberitahu siapa gerangan bakal suaminya itu dan masih dirahsiakan.

Sebelum ini Ogy pernah berkahwin dengan pelakon, Eman Manan pada 23 Disember 1990 namun jodoh mereka tidak berpanjangan dan memfailkan penceraian pada 2 Julai 2003 selepas 13 tahun hidup bersama.


Majlis Penyerahan Kapal ‘KM Pekan’ Kepada Maritim Malaysia Berjalan Dengan Sempurna

Bersempena LIMA’17 yang sedang berlangsung pada 21 Mac sehingga 25 Mac 2017, TLDM telah mengadakan Gracing Ceremony sempena meraikan ulangtahun ke-60 hubungan diplomatik Malaysia-Jepun.

Perdana Menteri Malaysia, YAB Dato’ Seri Mohd Najib Tun Abdul Razak hadir sebagai individu penting bagi merasmikan penyerahan kapal JCG PL 02 ERIMO, yang diberi nama KM Pekan yang dihadiahkan oleh Kerajaan Jepun. Kehadiran Perdana Meneteri Malaysia turut diiringi oleh Datuk Seri Hishammuddin Hussein dan YB Dato’ Seri Shahidan Kassim.

Kapal JCG PL 02 Erimo yang berlepas dari Jepun pada 4 Mac 2017 tiba di perairan negara pada 14 Mac 2017 selepas 10 hari pelayaran. Untuk pengetahuan anda Kapal JCG PL 02 Erimo mempunyai sepanjang 92 meter ini merupakan kapal jenis petrol vassel yang bakal digunakan untuk menjaga keselamatan perairan negara. KM Pekan bakal ditempatkan di Kuantan bagi menjaga perairan Laut China Selatan.

Majlis ini turut melibatkan pelbagai syarikat pempamer terbesar seperti THALES, MAST, ACS dan SAAB bagi memperkenalkan teknologi terbaru yang dimiliki. Pameran yang berlangsung sehingga 25 Mac ini turut dibuka untuk orang ramai bagi memberi pendedahan dengan lebih lanjut mengenai teknologi terbaru pasukan maritim dalam dan luar negara.


Majlis Perbandaran Kota Bharu Kecewa Vendor Dan Pengunjung Pasar Buang Sampah Merata

Kempen bagi memberi kesedaran dalam tabiat membuang sampah nampaknya kurang berkesan bagi penduduk di negeri ini selepas tular sebuah gambar dengan jalanan yang penuh sampah.

Majlis Perbandaran Kota Bharu Bandar Raya Islam (MPKB-BRI) melalui laman TikTok berkongsi kekecewaan terhadap vendor dan pengunjung yang meninggalkan lokasi tersebut dipenuhi dengan sampah walaupun pihaknya sudah menyediakan tempat membuang sampah.

Mereka menulis, “Walaupun kempen Kelantanku Bersih (Kelantanku Bersih) telah dilaksanakan sejak sekian lama, kemudahan pembuangan sampah telah disediakan cukup banyak, peringatan daripada penguatkuasa dan pegawai kesihatan awam supaya menjaga kebersihan kawasan bazar telah disampaikan berkali-kali. Tetapi masyarakat, peniaga dan pengunjung masih mengabaikannya.”

Negeri serambi mekoh dan melayu isle adik kakok sekalian pic.twitter.com/XBsel4Dd7M

— Mat Sekilau / Membalak 🪵 (@apanakdikato) April 24, 2023

“Ini adalah contoh sikap tidak bertanggungjawab segelintir peniaga dan pengunjung Pasar Parit Dalam yang tidak mengutamakan kebersihan.”

Apa yang lebih menyedihkan ialah, seperti yang dikongsikan, pihak yang luar masih akan menuding jari kepada majlis tempatan untuk  kejadian ini walaupun segala usaha telah dilakukan untuk mendidik masyarakat di negeri ini.

“Apabila perkara seperti ini berlaku, majlis tempatan juga akan dipersalahkan.”

Memandangkan kemudahan pelupusan sampah telah disediakan dan banyak peringatan daripada pihak berkuasa, sebenarnya tidak ada pihak lain yang perlu dipersalahkan selain penjual dan pengunjung.


Majlis Perkahwinan Anak Perempuan El Chapo Dikawal Ketat, Dihadiri Oleh Tetamu Paling ‘Wanted’ Di Dunia

Anak perempuan taikun dadah Mexico, Joaquín ‘El Chapo’ Guzmán telah berkahwin dengan sepupunya yang juga seorang taikun dadah yang dikenali sebagai ‘The Empress’ bulan lalu di sebuah tempat terpencil dan rahsia.

Kedua mempelai tiba dengan limosin kalis peluru, manakala ruang gereja telah ditempah khas hanya untuk mereka dan telah mendapat kawalan yang sangat ketat oleh tentera El Chapo

Alejandrina Gisselle Guzmán Salazar, 33, telah berkahwin dengan Édgar Cázares dalam upacara tertutup pada 25 Januari di ibukota Sinaloa, Culiacan, lapor Reuters yang  memetik akhbar Mexico Reforma.

Casamiento de GRISELDA GUADALUPE GUZMÁN LOPEZ!!!

A post shared by  ♡☆GRACE☆♡ El Castigo (@dodierco) on Feb 3, 2020 at 11:04pm PST

Antara tetamu yang hadir ke majlis perkahwinan ini adalah Blanca Margarita Cazares – ibu saudara kepada pengantin lelaki – yang bertanggungjawab mengubah wang haram dan telah diarahkan oleh kerajaan Amerika Syarikat untuk ditangkap. Beliau berjaya melarikan diri dari Mexico setelah Pentadbiran Pengkuatkuasaan Dadah AS (DEA) mengeluarkan waran tangkap terhadapnya pada 2007.

El Chapo tidak dapat menghadirkan diri kerana sedang menjalani hukuman penjara seumur hidup di Colorado, beliau telah diwakili oleh salah seorang anak lelakinya Ovidio Guzmán López yang telah mencetuskan perang dengan pihak berkuasa tempatan pada Oktober tahun lalu – beliau bertanggungjawab menjaga perniagaan ayahnya dan antara individu paling dikehendaki oleh AS dan Mexico.

Beberapa tetamu terhormat juga hadir ke majlis perkahwinan anaknya. Turut dilaporkan bahawa beberapa muka ‘wanted’ oleh kerajaan Mexico dan AS turut sama meraikan majlis perkahwinan ini.

New York Post melaporkan bahawa gereja di sana telah ditutup kepada orang ramai semasa upacara perkahwinan berlansung.  Para pemerhati melihat ini adalah simbol kepada hubungan rapat di antara kartel dadah Mexico dan juga pihak gereja.

“Ini merupakan salah satu daripada ketinggian gereja Mexico – hubungannya dengan jenayah terancang – dalam tempoh 30 tahun yang lalu,” kata Rodolfo Soriano-Nuñez, ahli sosiologi yang mengkaji Gereja Katolik Mexico, memberitahu The Guardian.

Exclusiva Para mis Seguidores EL CASAMIENTO de la Hija del Sr JOAQUIN GUZMÁN #ElChapo GRISELDA GUADALUPE GUZMÁN LOPEZ #Hermosos Los Novios !!! MUCHÍSIMAS FELICIDADES!!!🎊🎉

A post shared by  ♡☆GRACE☆♡ El Castigo (@dodierco) on Jan 29, 2020 at 4:20pm PST

Beberapa siaran di sosial media juga menunjukkan majlis ini berlangsung dengan penuh gilang gemilang. Foto dan video yang dikongsi menunjukkan kedua-dua pasangan menikmati pertunjukan bunga api serta beberapa persembahan dari penyanyi terkenal Mexico.

Sejak El Chapo ditahan di penjara, anak perempuan beliau telah memanfaatkan kemasyhurannya dengan melancarkan jenama fesyen “El Chapo 701” – merujuk kepada majalah Forbes yang menamakan El Chapo sebagai antara orang paling kaya di dunia pada tahun 2009. Forbes menganggarkan nilai bersih Guzman adalah $ 1 bilion.

Terdahulu, anak lelaki El Chapo telah mencetuskan perang di Mexico. Klik pautan di bawah untuk membaca.

Lebih 150 Das Tembakan Dilepaskan, Pegawai Polis Yang Menahan Anak El Chapo Mati Dibunuh


Tidak Cukup Dengan Dua Majlis, Pasangan Ini Adakan Majlis Perkahwinan Ketiga Dengan Gaya Sempoi

Apa yang anda fikirkan bila mahu melihat sebuah video perkahwinan? Mesti dalam fikiran anda adanya pelamin yang yang dihias cantik, berpakaian kemas dengan solekan yang ala-ala artis ‘gitu‘. Tambah lagi dengan pengapit yang kacak dan cantik. Nak nampak lebih comel, ada anak-anak kecil yang mengiringi majlis tersebut.

Tapi untuk pasangan Saufy & Rozana ini, mereka telah memilih majlis perkahwinan yang lebih santai dan cool bertemakan Rock N Roll.

Tonton video resepsi mereka yang telah berlangsung di Red Bungalow di bawah:

Nota tambahan: Majlis di atas diadakan bertujuan untuk meraikan rakan-rakan dan kenalan bisnes yang mengenali pengantin. Pasangan juga telah mengadakan majlis mengikut adat resam Melayu dikedua-dua belah pihak sebelum majlis ini berlangsung.


30 Tip Mendapatkan Majlis Perkahwinan Melayu Yang Awesome Daripada Kacamata Jurugambar

Artikel ini ditulis untuk membantu jurugambar/official photographer (OP) mendapat shot yang lebih cantik, lancar dengan kerjasama pengantin serta sedikit tip sampingan supaya majlis nampak lebih kemas.

Khasnya untuk keluarga yang pertama kali mengadakan majlis, pasti ada suara makcik sana, pakcik sini menyuruh itu, begitu, begini tak betul, dan macam-macam lagi yang kadang-kadang membuatkan suasana jadi awkward dan keliru.

Dengan adanya rujukan ini, harapnya pelan pengantin atau keluarga akan teratur dan kemas dan jadi lebih selesa untuk semua pihak.

1. Berikan ahli keluarga anda button badge atau sekurang-kurangnya reben untuk dipakai.

Jadi OP akan dapat betul-betul kenal pasti siapakah secondary target yang harus diberi perhatian selain daripada pasangan pengantin itu sendiri. Lebih elok juga, jika mereka memakai pakaian dengan warna tema yang sama. Ini semua orang tahu.

2. Warna tema utama atau secondary paling sesuai/ selamat/ elegan: Putih

Backdrop putih: Glowing light dari belakang pengantin akan lebih cantik.

Alas meja putih: Pantulan cahaya natural akan ‘menerangkan’ sedikit wajah/subjek-subjek di atas meja.

Payung putih: Malaysia selalunya mendapat cahaya yang sangat terang pada waktu tengahari. Payung putih akan menjadikan cahaya terang lebih soft di muka. Kalau payung merah, dah tentu merah sedikitlah muka kan.. Jadi tak perlu nak fikir kalau tema merah, semua mesti nak merah. Itu tak berapa sesuai untuk keadaan tertentu.

3. Warna-warna lain yang sedap mata memandang: Warna pastel, tidak berkilat.

Dinding rumah atau langsir dengan warna-warna pastel memberikan impak luas, kalau merah pekat ke biru gelap ke rumah nampak sempit. Dinding putih atau warna-warna lembut akan membias lebih banyak cahaya ke dalam rumah. Jurufoto perlukan cahaya untuk menangkap gambar.

4. Hantaran: Janganlah suruh makcik simpan henfon tu, kamera tu, cincin tu.

Kalau jenis nikah di masjid yang masa terhad, OP (official photographer) tak sempat nak minta-minta, “Mana kamera ni, kotak je.. Mana henfon, ni sarung je..” Nanti kalau tak ada gambar, OP lah yang kena.

Padahal makcik awak yang simpan takut nak letak takut kena curi katanya.

Lagi satu kalau bahan makanan misalnya buah, tak payahlah balut. Apa yang kilat contohnya balutan plastik lutsinar pada hantaran buah-buahan tu akan memantulkan cahaya, jadi, apa yang ada dalam tu kamera tak nampak. Tolonglah faham.. Rasa nak menangis ni..

Ataupun tak payahla nak bagi buah-buah nanas ke nangka ke durian ke.. (Dahlah berat). Bagi sahaja gula-gula beli di kedai, lebih menarik packaging-nya. Hantaran hanyalah adat, sebagai tanda. Yang wajib maskahwin.

Seelok-eloknya set hantaran disiapkan sebelum majlis berlangsung. Ini untuk membolehkan jurufoto atau video mengambil gambar details seberapa yang perlu selagi masa mengizinkan. Product shot yang cantik perlu dilakukan dengan rapi dan pencahayaan yang mencukupi perlu untuk kelihatan lebih cantik, selagi masa mengizinkan.

Nanti masa bergambar dengan keluarga mesti ada yang tersepak, terduduk. Pada aku bunga telur depan pelamin tak perlu.

Pelamin punyalah moden, tiba-tiba ada pula telur-telur bergantungan.

Selalunya pengapit bagi bunga telur selepas salam pengantin, dan SELALUNYA OP akan ter-miss gambar bersalaman sebab pengapit yang depan OP sibuk nak hulur-hulur bunga telur.

Bunga telur masa makankan boleh bagi juga, pendapat peribadi jangan ambik hati, saya tak pernah paksa.

Elok juga kalau ada, anda tahulah siapa yang datang atau tak datang nanti.

Nanti masa dah tua-tua, boleh selak-selak guestbook ni. Bolehlah refresh sikit baca wish kawan-kawan dalam tu yang apa-apa entah diorang tulis masa muda-muda dulu.

Guestbook mahal atau murah tak penting, asalkan ada. Pastikan kedudukan guestbook tu berada di tempat yang mudah tetamu singgah.

Bukan di celah-celah atau di tempat-tempat yang menyukarkan laluan keluar masuk tetamu.

Pastikan ada ruang yang selesa untuk tetamu lalu lalang. Sebab kalau photobooth awesome selalunya ramai yang akan berkerumun.

Tetamu yang jauh tak risau untuk datang, esok penat kena kerja, dsbnya. Umumnya, esok hari hari Ahad, boleh rehat, jadi tiada alasan untuk tidak hadir hehe..

Dan buat pada awal bulan sebab kebanyakannya sudah bergaji, jadi lebihlah sikit hadiah yang anda dapat (harapan lol).

Rasanya lagi best kalau buat majlis nikah berasingan dengan hari bersanding.

Lebih elok nikah pada Jumaat petang atau malam, dan reception pada Sabtu keesokan harinya.

Kalau rumah sempit, buatlah di masjid/ surau/ dewan.

OP perlukan ruang untuk mendapatkan shot kreatif. Tak sesuai nak melangkah-langkah tetamu.

Pengantin kalau boleh gambar dia nak dari semua angle. Kalau tempat sempit macam mana OP nak bergerak? Lepas tu kata OP tak kreatif.. (OMG…)

Sekiranya tiada pilihan, buatlah sahaja di rumah tiada masalah. Mungkin boleh kurangkan sedikit bilangan jemputan tetamu semasa nikah, masa sanding esoknya boleh datang lagi yang lain-lain..

Sejujurnya, fasa mula-mula masa bermekap tu tiada cantiknya. Calit sana sini.

Kalau snap pun hanya untuk rekod sahajam “inilah muka anda tanpa mekap”. Jadi harapnya janganlah expect OP akan shoot gambar anda dari A to Z semasa anda mekap.

Lagi lama coverage hours OP, lagi banyak anda kena keluar kos kan?

11. Portrait session (orang Melayu sebut ‘outdoor’).

Percayalah kepada OP anda. Diorang lebih banyak kali keluar bergambar dengan pengantin berbanding korang yang baru 1st time.

Mereka pasti lebih arif tentang venue yang sesuai untuk anda pada hari itu bergantung kepada cuaca dan jaraknya. Tak semestinya Putrajayaaaaaaaaaaaaaaaaaa je…

Tempat yang simple depan rumah pun kadang-kadang cantik, tak perlu nak pergi taman jogging yang 45km dari dewan.

Jangan lupa sila beri guide kepada OP untuk lokasi berdekatan sebab dalam kepala mereka tiada GoogleMaps nak hafal semua lokasi dalam Malaysia.

12. Subjek dan environment memainkan peranan penting untuk gambar kelihatan cantik.

Bukan sebab OP tak tau amik gambar.

Jangan mengharap gambar kereta kancil nak nampak macam Audi A5 siap ada lampu LED tiba-tiba dalam kamera. Begitulah perumpamaannya, sudi-sudilah memahami…

Kalau jurunikah tanya nak test dulu, cakap je ok.. Kalau test, OP ada banyak angle boleh snap. Lagi-lagi untuk yang hire seorang OP saja.

2. Sarung cincin di jari manis tangan kiri.

(Simbolik bahawa ia satu-satunya jari yang ada salur darah terus ke hati.) Wiki

3. Cium dahi, cium pipi, blablabla…

Buat saja ikut cakap makcik/pakcik.

Kalau dalam masjid selalunya jurunikah suruh cepatkan.

OP boleh redo semula action tu selepas event (kalau sempat) dengan closed-shot yang kurang menampakkan background. Nanti dalam album, boleh susun semula.

4. Tisu

Letak tepi, bukan genggam 24jam. Berdoa nak aminkan doa, bukan nak tadah tisu. Tak lawa gambar berdoa, tapi ada tisu.

Taulah touching.. letak tepi je, nak lap pakai ambil letak balik.

Tak perlu herotkan mulut, muncungkan mulut. SENYUM sahaja. Lebih cantik.

(Rujukan ini dibuat mengikut aturcara biasa : 11 pagi hingga 5 petang)

1. Aturcara secara umum

Berkumpul > bergerak ke pelamin > salam > makan > potong kek > bergambar dengan keluarga pelawat > bergambar dengan rakan > bersalaman dengan tetamu > bergambar dengan keluarga tuan rumah > sesi potret.

2. Kedudukan

Bersanding atau berjalan menuju ke pentas pelamin – Lelaki sebelah kanan, perempuan kiri (simbolik perempuan lahir dari tulang rusuk kiri lelaki).

3. Tangan

Tangan kanan pengantin perempuan memegang/ memaut tangan lelaki. Tangan kiri pegang hand-bouquet.

4. Semasa berjalan

Semasa berjalan menuju ke pelamin, pandang tetamu atau kamera, senyum atau lambai pada mereka. Elakkan pandang ke bawah selalu.

5. Flower girl

Kalau ada flower girl, seelok-eloknya mereka berjalan di tepi kiri dan kanan, kosongkan ruang tengah, jadi OP akan dapat angle dari depan muka pengantin. Tetamu/ OP nak tengok pengantin bukan flower girl sahaja.

Elakkan daripada menyuruh kanak-kanak sebab walaupun nampak comel tapi bila tiba masanya nati mulalah nak menangislah, berpeluh-peluh, yang terjatuh, yang mak dia pun kelam kabut tarik anak dia nak bagi lurus. Dah tak nampak langsung pengantin nampak makcik pengantin je.

Itu tak masuk lagi dengan iPad, iPhone, Samsung dan segala jenis handphone yang dah beratur keliling.

6. Sesi renjis/ salam

Semasa sesi renjis/ salam di atas pelamin, pengapit kalau boleh berhenti sebentar dari ‘mengipas’ pengantin untuk bagi ruang pada OP semasa tetamu naik ke pelamin. Sekejap saja, masa ada tetamu atas pelamin, lepas diorang turun, sambung kipas semula.

(Selalunya jurugambar akan berada di sebelah tepi untuk mendapat shot yang menampakkan kedua-dua muka tetamu dan pengantin dalam satu shot.)

7. Gambar bersuap

Gambar suap menganga tiada yang cantiknya.

Jadi jangan gelabah masa makcik anda kelam kabut suruh suap-suap dan jerit-jerit kat OP. Suap je depan-depan dia laju-laju bagi dia puas hati. Gambar bersuap tu boleh diulang lagi nanti.

Sesetengah OP tak masukkan shot bersuap tu dalam album pun, sebab mostly anggap itu momen yang agak tak berapa sopan.

Tahukah anda jika ada VIP, OP selalunya tidak digalakkan untuk mengambil gambar ketika acara makan?

8. Semasa bersalaman ucapkan terima kasih.

Berbuallah lama sikit, tanyalah dah makan ke (padahal kau dah nampak dia tengah makan kan?), dah lama ke sampai, kerja mana sekarang, anak dah berapa, kau bawak hadiah tak hari ini.

Ini sebenarnya untuk memberi momen beberapa saat kepada OP untuk mendapat shot yang natural. Kemudian pengantin ajaklah tetamu bergambar (kalau dah habis makan) sekeping dua, di mana-mana pun tak apa. Tepi meja makan pun boleh kalau pelamin jauh sangat, janji ada gambar.

9. Potong kek

Masa potong pandang je kek, jangan nak tengok kamera je selalu okay.

10. Photobooth/ Guestbook/ Candybuffet

Kedudukan: perlulah strategik, bukan di tempat sempit.

Betul-betul di sebelah pintu, jauh paling hujung, atau terlalu dekat dengan kawasan hidangan makanan utama. Ini akan menyebabkan tetamu kurang bersemangat untuk ke photobooth itu.

Setup dan deko tersebut seeloknya disiapkan sebelum tetamu sampai untuk membolehkan jurufoto/video menangkap gambar dengan susunan yang kemas dan cantik.

Jurufoto/ video TIDAK akan berada di photobooth anda dari mula sampai habis majlis. Kami akan berlegar di serata tempat.

Jika anda harapkan semua gambar tetamu di photobooth kami snap, sila upah servis tersebut daripada syarikat yang menyediakan perkhidmatan tersebut.

11. Lampu

LED berwarna warni sememangnya kelihatan cantik di pelamin. Tetapi jika warna-warni itu ia menyuluh muka, ia akan merumitkan jurufoto, malah paling susah adalah juruvideo untuk post-processing footage mereka nanti.

Jika LED berwarna digunakan, pastikan ia menghala ke deko-deko pelamin SAHAJA, bukan ke arah pengantin.

Hanya cahaya lampu putih sahaja yang sesuai disuluhkan di muka. Tak guna anda mekap beratus ringgit tapi di pelamin muka anda berwarna biru lepas tu hijau berbelang-belang.

13. Kerusi Pelamin

Ketinggian kerusi yang kurang sesuai akan menyebabkan pengantin nampak tenggelam dan janggal.

Ketinggian duduk yang sesuai adalah apabila lutut sama rata atau rendah sedikit dari pinggang.

Dinasihatkan supaya mencuba ketinggian kerusi.

Jika tidak cukup tinggi, sila alaskan kaki kerusi dengan apa saja alas yang perlu.

Ada masa nanti akan sambung lagi. Terima kasih.

Sekian. Boleh share kalau mahu. Semoga majlis anda berjalan lancar.

Artikel ini disumbangkan oleh Shagrasyiid. Beliau merupakan jurugambar rasmi semasa pertunangan Hanis Zalikha.

BACA: 6 Tip Daripada Jurugambar Supaya Gambar Kahwin Anda Cantik Berseri


Majlis Perkahwinan Orang Melayu Capetown Ini Menarik Walaupun ‘Simple’

Tempoh hari saya ceritakan tentang orang Melayu Capetown termasuk budaya dan makanan mereka. Kali ini saya sempat menghadiri majlis perkahwinan orang Melayu di sini iaitu Malika, berumur 26 tahun dan merupakan anak perempuan kepada seorang kenalan host saya.

Semasa bertemunya buat pertama kali dirumahnya beberapa hari sebelum hari perkahwinannya, dia memberitahu bahawa dia membuat keputusan untuk berkahwin minggu lalu dan akan berkahwin dalam masa seminggu sahaja.

Terkejut dengan jawapannya, Malika memberitahu bahawa dia yakin dengan keputusannya kerana telah mengenali bakal suaminya selama setahun.

Walaupun hanya berkawan biasa, apabila menerima ‘lambar’ (lamaran) dari keluarga Shahid, beliau terus menerimanya. Mereka tidak di ‘unang’ (bertunang) tetapi terus berkahwin pada minggu tersebut.

Walau bagaimanapun, saya sempat bertanya neneknya mengenai cara orang Melayu disini berkahwin. Menurut neneknya, setiap pasangan yang hendak berkahwin akan melalui proses ‘Lambang’(di sebut: Lambar) iaitu melamar yang diwakili oleh ibu bapa dan keluarga sebelah lelaki.

Kemudian mereka ditunangkan mengikut tempoh yang dipersetujui yang dipanggil ‘Unang’ yang diadakan semasa ‘Lambang’. Hanya ketika ini pasangan yang bertunang akan bertukar hadiah.

Kemudian, mereka akan dinikahkan dan disandingkan pada hari yang sama di rumah pengantin perempuan sebelum dijemput ke rumah pengantin lelaki oleh ‘Hujaj’(pakaian yang dipakai oleh ahli keluarga perempuan yang pernah menunaikan Haji).

Jemputan @ ‘unang’ (bermaksud: Undang, turut digunakan untuk merujuk bertunang) ke majlis perkahwinan dibuat oleh pasangan yang akan berkahwin, bakal pengantin baik lelaki mahupun perempuan akan menjemput ahli keluarga mereka dari rumah ke rumah dengan ditemani pengapit masing-masing secara berasingan.

Setiap kali mereka menjemput ahli keluarga mereka ke majlis perkahwinan, mereka akan meminta agar didoakan perkahwinan yang bakal dibina.

Menurut host saya, amat penting bagi pasangan yang bakal berkahwin untuk menjemput ahli keluarga, jiran tetangga dan rakan-rakan dari rumah ke rumah kerana apabila mereka menjemput secara personal, kerana saudara mara yang kita jemput hanya tahu kita akan berkahwin apabila kita sendiri yang memaklumkannya.

Masa inilah, orang muda akan dapat mengenali saudara mara yang lebih tua serta melawat saudara mara mereka yang jauh dan dekat. Setelah mengetahui tentang berita gembira tersebut, saudara mara akan mendoakan perkahwinan kita secara personal.

Baginya doa dan mendoakan seseorang adalah amat penting kerana apabila perkahwinan tidak dimulakan dengan doa, disebabkan itu perceraian banyak berlaku kerana tidak ramai orang yang mendoakan perkahwinan mereka.

Tradisi menjemput ini bukan saja mengukuhkan silaturahim sesama keluarga, jiran tetangga dan rakan-rakan tetapi mengembalikan semula amalan mendoakan sesama kita.

Ini kerana, lebih ramai orang yang kita jemput lebih ramai yang mendoakan perkahwinan tersebut. Lantas, perkahwinan akan menjadi lebih berkat dan berkekalan lebih lama kerana ramai yang mendoakan perkahwinan yang bakal didirikan.

Perkara ini dipersetujui oleh nenek Malika kerana beliau merasakan orang muda sering mengambil jalan mudah dengan menjemput melalui media sosial (whatsapp, facebook dsb) hinggakan hampir tidak ada interaksi sesama manusia (human communication).

Baginya, manusia zaman sekarang semakin bersikap individualistik berbanding zaman dahulu yang sangat menjaga hubungan kekeluargaan dan nilai-nilai kekeluargaan ini semakin hilang dalam masyarakat masa kini.

Menurutnya, apabila menjemput tetamu dari rumah ke rumah, mereka dapat mengenali saudara -mara yang jarang mereka jumpa. Ketika inilah, ahli keluarga akan menawarkan diri untuk membantu apa sahaja yang diperlukan oleh pasangan tersebut.

Sebagai contoh, ada ahli keluarga yang akan menolong membuat masakan tertentu untuk majlis mereka, ada yang akan membantu dalam menghias pelamin, dan sebagainya. Semangat gotong-royong masih kekal diamalkan oleh orang Melayu disini dan tidak ramai yang menempah ‘catering’ kecuali mereka berkemampuan.

Hadiah akan diberikan sebelum hari perkahwinan mengikut masa yang tetamu dan ahli keluarga ada untuk datang ke rumah keluarga pengantin.

Oleh kerana kebanyakan tetamu adalah ahli keluarga dan saudara mara mereka sendiri, hadiah-hadiah di berikan beberapa hari sebelum majlis perkahwinan semasa mereka datang menolong. Hadiah ini akan dipamerkan di satu ruang khas di dalam rumah.

Menariknya, orang Melayu disini tidak meletakkan wang hantaran, tetapi bakal suaminya diwajibkan mempunyai sebuah rumah berserta semua kelengkapan asas serta perabot perlu disediakan sebelum berkahwin.

‘Maqawi’( disebut: Maskawi) @ mas kahwin berbeza-beza mengikut kemampuan pasangan masing-masing. Dahulu, mas kahwin orang Melayu hanya 5 Rand ke atas yang dipersetujui oleh keluarga masing-masing.

Salah seorang anak kepada host saya turut berkongsi bahawa dia memberikan 13 keping syiling Dirham Perak kepada isterinya.

Akad nikah akan diadakan di masjid tetapi hanya pengantin lelaki, wali, jurunikah, dua orang saksi dan orang lelaki sahaja yang akan menghadirinya manakala pengantin perempuan akan menunggu di rumah.

Setelah akad nikah selesai, pengantin lelaki berserta rombongannya akan datang ke rumah pengantin perempuan untuk menyarungkan cincin dan ucapan ‘Slamat’ kepada pengantin baru akan diberikan oleh tetamu yang hadir sebelum makanan dihidangkan.

Makanan yang dimakan di majlis perkahwinan biasanya dimasak dan dibawa ke majlis perkahwinan. Jenis makananan yang perlu dibawa akan diputuskan semasa ‘Masura’ (mesyuarat) sesama keluarga manakala pinggan mangkuk akan dipinjam dari saudaramara terdekat.

Hanya keluarga yang kaya sahaja yang akan menyewa dari kedai yang berdekatan. Sepasang cawan porselin yang cantik dan keemasan seperti cawan dari Mekah akan digunakan untuk di minum oleh pengantin.

Pernikahan di Capetown amat mudah, mereka hanya perlu mendapatkan Imam di masjid terdekat untuk menikahkan mereka, biasanya keluarga pengantin perempuan akan memilih Imam yang hendak menikahkan mereka bagi memudahkan urusan.

Saya diberitahu, jika kita dijemput ke kenduri kahwin orang Melayu disini pada minggu tersebut bermakna ia adalah majlis yang kecil, biasanya diadakan di rumah.

Keluarga Malika contohnya menjemput sekitar 200 tetamu sahaja manakala jika kita dijemput sebulan dari sekarang, ini menunjukkan ia adalah majlis secara besar-besaran yang diadakan di dewan.

Semasa hari perkahwinan, orang Melayu dahulu sering memainkan muzik dan ada juga yang akan menyanyi lagu Melayu sebelum majlis dimulakan antaranya lagu ‘Rosa’, ‘Havanas’, tetapi kebanyakannya dipengaruhi oleh lagu dari Belanda.

Lagu ‘Rosa’ biasanya dinyanyikan semasa pengantin tiba ke majlis. Adakalanya ada kumpulan choir Melayu yang menyanyi di hari perkahwinan.

Contoh choir Melayu yang menyanyikan lagu ‘Rosa’:

Menurut host, zaman sekarang, tidak ramai yang menyanyi di majlis perkahwinan atau memasang lagu di majlis perkahwinan kerana menganggapnya bidaah.

Lantas majlis perkahwinan adalakanya menjadi sunyi atau di isi dengan ceramah sahaja. Majlis perkahwinan menjadi suram dan tidak lagi meriah seperti zaman dahulu, sedangkan perkahwinan seharusnya diraikan seperti yang diamalkan semasa zaman Rasulullah SAW.

Pada hari yang sama, pengantin lelaki akan menjemput pengantin perempuan ke rumah ibu dan bapanya untuk mengucap ‘Slamat’ kepada mentuanya.

‘Trousou’ (di sebut Tru-so) atau hadiah-hadiah dari tetamu akan dipamerkan di bilik pengantin. Ramai orang Melayu dahulu kala yang masih menyimpan ‘Trousou’ perkahwinan mereka.

‘Midora’ atau hiasan kepala akan dipakai oleh pengantin perempuan, midora ini hanya boleh dipakai oleh anak dara sahaja dan tidak boleh dipakai oleh janda. Namun, pemakaian Midora semakin kurang dipakai oleh pengantin masa kini dan digantikan dengan ‘veil’ atau tiara/mahkota.

Wanita ‘hujaj’ (saudara perempuan yang pernah menunaikan haji) akan menjemput pengantin perempuan ke rumah pengantin lelaki dengan memakai ‘Modurieng’ (disebut mu-dier-rang) yang berwarna keemasan yang dibeli dari Mekah setelah pulang dari haji.

Ada yang memakai dengan menutup seperti purdah, ada yang tidak menutup wajah mereka dan pakaian ini masih boleh diperolehi dari Mekah. Adakalanya wanita ‘hujaj’ ini turut memakainya semasa Maulud selain dari menjemput pengantin perempuan.

Apabila tiba di rumah pengantin lelaki, wanita Hujaj akan berselawat manakala imam akan membacakan doa diikuti dengan nasihat dari ibu bapa pengantin mengenai peranan suami dan isteri serta cabaran dalam alam perkahwinan.

Sebagai contoh, ibu bapa pengantin akan menasihatkan anak mereka mengenai pentingnya berbincang sesama pasangan dan tidak terbawa-bawa masalah rumah tangga hingga ke luar rumah atau menghebohkannya kepada seluruh dunia.

Mereka juga akan dinasihatkan agar saling menghormati antara satu sama lain. Biasanya, bapa kepada setiap pasangan pengantin akan memberi nasihat tersebut kepada anak mereka.

Jika pasangan tersebut tidak mempunyai bapa, bapa saudara mereka yang akan memberi nasihat dan jika tidak ada bapa saudara, maka Imamlah yang bertanggungjawab memberi nasihat kepada pasangan pengantin.

Setelah itu, wanita ‘Hujaj’ mempersiapkan pengantin perempuan dan menjaga keperluan pasangan pengantin selama 7 hari. Wanita Hujaj ini akan datang ke rumah keesokan pagi untuk memeriksa dan mengemas bilik pengantin dan rumah mereka, memandikan pengantin, memasak dan menghantar makanan ke rumah pengantin bagaikan Raja 7 hari.

‘Walimah’ atau kenduri kahwin akan diadakan dari pagi hingga ke petang, tetamu akan diberikan sarapan dan makan tengahari. Manakala pengantin akan memakai dua pasang baju iaitu semasa ‘nikkah’ dan selepas zohor di waktu petang.

Tetamu tidak akan makan sehingga pengantin tiba dan biasanya hanya pulang apabila majlis selesai dan diakhiri dengan selawat.

Menurut host, ketika sedang berselawat, kain ‘shawl’ dipakaikan kepada pengantin perempuan dan mereka akan saling memeluk ibu bapanya tanda melepaskan anak perempuan mereka kepada suaminya.

Semasa menghadiri kenduri kahwin Malika, kami tiba sekitar 10 pagi. Ketika itu, saudara mara Malika kelihatan sibuk menyiapkan makanan untuk tetamu bersarapan.

Meja-meja telah siap dihias di dalam dan di luar rumah berserta set pinggan mangkuk dan bunga di setiap meja. Pelamin juga telah siap dihias manakala Malika sedang memakai gaun pengantinnya yang dibantu oleh ibunya.

Kemudian, salah seorang rakannya membantunya memakai tudung dan veil diatasnya. Sebahagian besar ahli keluarga lelaki telah pergi ke masjid untuk menyaksikan akad nikah manakala yang selebihnya sibuk membantu di dapur.

Apa yang dapat saya perhatikan, perkahwinan orang Melayu banyak dipengaruhi oleh Barat dan Timur disebabkan asimilasi budaya.

Pengantin lelakinya tiba dengan memakai jubah dan kopiah manakala pengantin perempuan memakai gaun pengantin. Malika sendiri tidak memakai Midora seperti di zaman ibu dan neneknya. Namun, Imam yang menikahkan mereka turut hadir untuk mendoakan perkahwinan mereka di awal majlis.

Pelaminnya juga agak ‘simple’ tetapi tetap cantik, dan satu meja khas untuk pengantin dan ibu bapa pengantin makan beradab turut disediakan.

Selain itu, sesi bergambar turut dibuat bermula dengan ahli keluarga, saudara mara dan akhirnya sahabat handai. Kemudian, bapa Malika menari bersama Malika dengan alunan lagu romantis dari Barat sebelum kembali ke tempat duduk masing-masing.

Oleh kerana kami perlu pulang lebih awal, kami meminta diri untuk pulang awal dan diberikan beberapa jenis kek sebagai ’baraka’ atau berkat untuk dibawa pulang.

Anda boleh membaca artikel penuh di sini.


Majlis Perkahwinan Pasangan Selebriti Didakwa Langgar SOP, Polis Bakal Siasat Tetamu Yang Hadir

Sedia maklum, penularan wabak COVID-19 masih belum berjaya dibendung dan anda masih boleh dijangkiti walaupun telah lengkap vaksinasi. Malah, ketika ini rakyat Malaysia masih perlu mematuhi SOP yang telah ditetapkan kerajaan bagi mengawal penularan wabak tersebut.

Terbaharu, tular video pendek di majlis perkahwinan pasangan selebriti terkenal tanah air di Genting Highlands yang tidak mematuhi Prosedur Operasi Standard (SOP) Pelan Pemulihan Negara (PPN) Fasa 4. Video tersebut telah mendapat perhatian ramai kerana majlis itu telah melanggar SOP yang telah ditetapkan.

Oleh itu, Supritendan Zaiham Mohd Kahar iaitu Ketua Polis Daerah Bentong dalam satu kenyataan hari ini mengatakan pihak polis akan mengesan kesemua individu yang hadir dalam majlis perkahwinan yang berlangsung di vila tersebut.

Hasil siasatan pihak polis mendapati majlis itu berlangsung pada 15 Disember lalu. Dapat dilihat melalui video tersebut, pasangan pengantin dan tetamu tidak memakai pelitup muka sekaligus telah melanggar SOP yang telah ditetapkan.

Bahagian Siasatan Jenayah (BSJ) telah membuka kertas siasatan susulan video tular itu dan kes disiasat di bawah Perkara 17 Peraturan-peraturan Pencegahan dan Pengawalan Penyakit Berjangkit (PPDPPB) 2021.

Malah, orang awam diminta untuk tidak membuat sebarang spekulasi berkait insiden berkenaan dan terus mematuhi SOP yang ditetapka Majlis Keselamatan Negara (MKN).

Sementara itu, kami kongsikan beberapa artikel berkaitan pelanggaran SOP ketika pandemik berlaku pada pautan di bawah ini.

Anjur ‘Fashion Show’ Tidak Patuh SOP, Tindakan Jenama Fesyen Terkenal Ini Buat Netizen Berang

Selamba Berjalan Di KLCC Tanpa Pelitup Muka, Tindakan ‘Karen’ Ini Undang Kemarahan Netizen

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP


Majlis Raja-Raja Memutuskan Sultan Nazrin Sebagai Pemangku Jawatan YDP Agong

Berikutan perletakan jawatan Sultan Muhammad V pada 6 Januari lalu, pada hari ini sebuah Mesyuarat Majlis Raja-Raja telah diadakan bagi memutuskan jawatan YDP Agong yang terbaru.

Berdasarkan hasil perbincangan yang dibuat, Sultan Nazrin Muizzuddin Shah yang merupakan Sultan Perak telah dipilih bagi memangku jawatan YDP Agong. Keputusan yang dibuat ini dicapai susulan mesyuarat yang dihadiri enam daripada sembilan Sultan di Istana Negara.

Sultan-sultan yang berjaya menghadirkan diri di mesyuarat ini terdiri daripada Tuanku Syed Sirajudin Syed Putra Jamalullail, Sultan Mizan Zainal Abidin, Tuanku Muhriz Tuanku Munawir, Sultan Ibrahim Iskandar, Sultan Nazrin Muizzudin Shah dan Sultan Sallehuddin Shah.

Melalui masyuarat yang dijalankan, keenam-enam Sultan turut menetapkan tarikh rasmi bagi majlis perlantikan Yang di-Pertuan Agong ke-16. Walaubagaimanapun, tarikh ini masih lagi menjadi rahsia dan bakal diumumkan secara rasmi oleh Penyimpan Mohor Besar Raja-Raja, Tan Sri Syed Danial Syed Ahmad.

#RealDeal. Nak dapatkan handphone power 8GB RAM + 128GB Storage? Jom tonton video ini.


Majoriti Jenama ‘Bubble Tea’ Di Malaysia Tidak Halal?

Fenomena ‘bubble tea’ masih lagi dapat dilihat dalam kalangan rakyat Malaysia. Malah, kedai minuman bubble tea juga tumbuh bak cendawan dan hampir setiap masa kedai-kedai ini penuh dengan pelanggan.

Terbaharu, Jabatan Agama Islam Selangor (JAIS) mendapati bahawa masih terdapat banyak kedai minuman teh boba yang menggunakan bahan tanpa sijil halal.

Untuk pengetahuan anda, sebahagian bahan minuman itu diimport dari Taiwan dan hasil pemeriksaan pihak Jais mendapati ia tidak memiliki logo halal. Malah, ada segelintir kedai yang mendakwa minuman mereka ‘halal’ tetapi tidak memiliki sijil sebenarnya mengelirukan pengguna.

Di Malaysia ketika ini, antara minuman bubble tea yang mempunyai sijil halal adalah Tealive, CoolBlog dan Chatime sementara majoriti pengusaha ‘bubble tea’ yang lain masih gagal mengemukakan permohonan.

Apakah pandangan anda mengenai isu ini? Pastinya isu halal ini merupakan sesuatu yang harus kita ambil peduli.

Itu isu halal di Malaysia, adakah anda tahu bahawa peniaga di Korea juga ‘menipu’ ramai rakyat Malaysia dengan isu halal?

Lihat YouTuber Ini Bongkar Taktik Peniaga Di Myeondong Street Perdaya Pelanggan Muslim

Lihat Trik Licik Peniaga Makanan Di Myeongdong Street Untuk Tarik Pelanggan Muslim

Lelaki Ini Dedah Cara Restoran Ikan Bakar ‘Halal’ Popular Di Korea Perdaya Pelancong Malaysia


10 Bahasa Yang Mempunyai Paling Ramai Pengguna Di Internet

Adakah bahasa Melayu tersenarai di dalam carta top 10 ini? Check it out now.

Data ini diperolehi dari laman web Internet World Stats yang menampilkan anggaran terkini jumlah penggunaan bahasa di kalangan pengguna internet di dunia.

Bahasa Melayu berada di tangga ke-8 di dalam carta di atas dengan jumlah pengguna internet seramai 97,729,532 orang. Anda jangan salah faham pula. Angka itu diambil daripada jumlah keseluruhan populasi yang menggunakan bahasa Melayu iaitu seramai 286,937,168.

Ini bermakna ia bukan sekadar bilangan orang dari Malaysia sahaja. Ia melibatkan orang-orang dari negara-negara serantau yang menggunakan bahasa Melayu sebagai bahasa komunikasi dan juga penduduk dunia lain yang menguasai bahasa Melayu.

Bilangan 97,729,532 orang itu menunjukkan pengguna bahasa Melayu menguasai 2.9% di dalam internet. Ia menyamai dengan peratusan bahasa Perancis. Turut berlaku ialah peningkatan pengguna bahasa Melayu di internet sebanyak 1,626.3% dalam tempoh 15 tahun (2000-2015).

Lebih menarik, didapati 6 bahasa rasmi United Nations iaitu bahasa Arab, Cina, Inggeris, Perancis, Rusia dan Sepanyol berada di dalam carta top 10 ini.

Tapi, ada kemungkinan berlaku data lapping di mana seorang pengguna menguasai lebih dari 1 bahasa. Dan juga faktor kemudahan mengakses internet turut memainkan peranan.


10 Realiti Tak ‘Best’ Bila Mengembara Dalam Tempoh Yang Panjang

Seperti mana yang diketahui, pengembara bukan pelancong. Jadi, pengembara biasanya akan membuat jalan ikhtiar hidup sendiri mencari jalan menuju ke destinasi dan membawa pulang apa saja pengalaman yang dikutip di sepanjang perjalanan.

Mengembara dan bercuti adalah dua skop yang berbeza. Mengembara ini adalah gaya hidup yang bukan untuk kebiasaan orang dimana anda perlu banyak berkorban di dalam jalan yang telah pilih.

Gaya hidup ini sekali imbas seperti mudah dan boleh dilakukan oleh semua orang tetapi hakikatnya langkah pertama terasa sangat sukar.

Telah ramai yang menceritakan tentang keindahan perjalanan atau bercuti jadi saya tidak mahu menyentuh tentang tersebut. Saya hanya ingin menceritakan tentang realiti sebenar terhadap pengembaraan jangka masa panjang yang saya telah alami dan lalui.

Tidak kisah anda suka atau tidak, tetapi inilah realiti sebenar yang telah saya tempuhi apabila membuat keputusan untuk meninggalkan segalanya dan memilih hidup di jalanan selama setahun.

1. Perasaan ketidak-pastian dan serba salah

Perasaan ini datang menjenguk ketika sudah separuh perjalanan dan pengembaraan saya berlalu. Ia hadir sewaktu saya mengambil langkah yang paling besar di dalam pengembaraan saya iaitu dari Asia menuju ke Eropah menggunakan keretapi. Ketika berada di dalam keretapi di Russia tiba-tiba terdetik dihati seketika, “Aaakah benar jalan yang aku lakukan sekarang?”

Perasaan ketidakpastian ini menjadikan saya keliru dan mula tertanya-tanya kepada diri sendiri samada jalan yang saya pilih ini betul atau tidak? Samada keluarga dan rakan-rakan menyokong atau tidak? Dan mampukah saya mencari wang untuk menampung perbelanjaan nanti.

2. Tiada sokongan moral dari yang terdekat

Saya membuat perancangan hanya akan habiskan selama 45 hari saja untuk perjalanan dari Kuala Lumpur menuju ke London pada pertengahan 2014. Saya turut membuat perincian mendalam tentang perjalanan ini. Dan saya juga ada war-warkan kepada sahabat-sahabat tentang perancangan saya ini.

Namun kerana pemikiran dan pemahanan yang berbeza, ramai yang mencaci dan mengeji keputusan saya ini. Tambahan lagi apabila saya terpaksa menangguhkan perjalanan yang asalnya dijadualkan pada Nov 2014.

Banjir besar yang melanda Kelantan memaksa saya menangguhkan perancangan kembara ini setahun lamanya. Hanya pada Oct 2015 pengembaraan ini dapat saya laksanakan.

Sepanjang setahun saya dicaci dan dikeji tentang perancangan saya yang tertunda. Tetapi ianya tidak pernah mematahkan semangat malah menjadikan saya lebih nekad untuk melakukannya.

Baca tips yang pernah saya kongsikan: 13 Tip Dan Persediaan Sebelum Travel Ke Gurun Gobi Di Mongolia

Pernah anda terdengar tentang kenalan yang melancong dan bercerita tentang pengalaman dan juga tentang tempat-tempat yang menarik yang dipaparkan di TV dan internet?

Entah mengapa bagi pengembara jangka masa panjang seperti saya, tiada lagi perasaan wow  hadir di dalam hati seperti mana pertama kali saya melihat tempat tersebut.

Perasaan ini pertama kali saya rasai sewaktu berada di St Petersburg, Russia. Pertama kali melihat bangunan menarik di Eropah, ia  amat menggamitkan perasaan saya. Segalanya di sekeliling menjadi wow kepada saya.

Namun setelah beberapa negara saya lewati, perasaan itu mulai beransur hilang walaupun saya pergi ke tempat lain dan berbeza seperti Old Town di Vilnius, Lithuania.

Entah mengapa segalanya tampak sama bagi saya. Tiada lagi wow dan keterujaan walaupun itu sebenarnya merupakan pertama kali saya tiba di Lithuania itu sendiri.

Setiap tempat baru mula kelihatan sama tanpa keunikan. Perasaan ini mungkin disebabkan oleh kegairahan dalam mencari perasaan seperti pengalaman pertama kali melihat perkara yang dikatakan menarik di lokasi yang saya tuju.

Ok saya nyatakan contoh yang lebih ringkas. Katakan kita pergi melancong di Malaysia iaitu melawat masjid Kristal di Terengganu. Ia mungkin akan mendatangkan wow pada pertama kali. Tetapi selepas melawat beberapa masjid termasuk masjid Putrajaya, kemungkinan besar perasaan itu sudah hilang.

Percaya atau tidak bagi pengembara jangka panjang, kami mempunyai rutin seperti anda yang bekerja juga dan ianya lebih kompleks dari anda yang bekerja makan gaji. Kami tiada masa untuk lepak di kedai makan berbual kosong dengan kawan-kawan.

Rutin saya dahulu adalah seperti berikut:

Pergi ke tempat baru – berjalan di kawasan sekitar dengan bagpack yang berat sambil mencari tempat untuk bermalam – jumpa tempat bermalam tetapi ianya melebihi bajet – angkut bagpack dan berjalan lagi – jumpa tempat menginap yang sesuai dengan bajet – letak barang-barang – buat kajian apakah yang boleh dilawati dan dilakukan ditempat baru – lakukan perkara yang telah dirancang – berkenalan dengan kenalan baru – ucap selamat tinggal kepada kenalan baru – kemas beg – cari jalan untuk ke destinasi seterusnya – dan ulang kembali perkara yang sama seperti di atas.

Otak perlu bekerja 24 jam. Perlu asyik memikirkan bagaimana hendak ke sana, di mana harus saya tidur, kenapa tempat itu begini, bagaimana tentang sejarah, berapa kos seharian dan sebaginya.

Bayangkan perjalanan seharian dengan bas atau keretapi selama 10 jam, 5 jam, 24 jam dari satu tempat ke satu tempat. Dan apabila tiba di destinasi anda perlu buat research lagi. Jika banyak berehat maka lebih banyak wang belanja akan dikeluarkan.

Kebanyakan masa adalah di dalam bas, keretapi, tempat menunggu bas, dan di lapangan terbang. Disebabkan pengembara bukan pelancong, segalanyanya perlu difikirkan agar dapat kos dan perbelanjaan dapat dijimatkan.

Mungkin jika pengembaraan anda hanya ke 4 ke 5 negara sahaja tidak begitu terasa penatnya, tetapi berbeza sekali cabarannya bila mengembara ke lebih daripada 20 buah negara.

6. Tidak semua tempat sama seperti di dalam gambar dan blog

Anda faham apa yang saya maksudkan? Jikalau mengikut kepada itinerari yang orang bagi atau pergi ke tempat tumpuan pelancong, 90% pengembara baru akan menemukan tempat itu sebenarnya langsung tidak sama seperti di dalam gambar. Jika di dalam gambar ia kelihatan seperti tempat yang tenang, hakikatnya ia adalah tempat yang penuh dengan pelancong lain yang sama seperti anda.

Ada satu pepatah menyebut “For any traveller who has any taste of his own, the only useful guidebook will be the one which he himself has written.”
Pengembara sebenar biasanya tidak menggunakan sebarang buku panduan (guidebook), tetapi merekalah yang mencipta buku panduan agar dapat dijadikan rujukan dan kemudahan orang lain.

Sepertimana yang anda sedia maklum, pengembara di negara asing mudah terdedah kepada sebarang penipuan. Jadi, langkah yang saya ambil adalah dengan belajar 2 perkataan ini dalam bahasa tempatan iaitu saya “tidak faham / saya tidak mahu” dan juga perkataan “tidak”.

Bila ada sesiapa yang mendekati saya dan menawarkan apa-apa perkhidmatan atau barangan, memberikan jawapan TIDAK dalam bahasa tempatan merupakan cara terbaik untuk mengelak dan menyelamatkan diri.

Dan apabila disapa oleh orang tempatan yang bercakap dalam bahasanya, jawapan “saya tidak mahu / saya tidak faham” merupakan cara terbaik untuk mengelak diri dari anda daripada menjadi mangsa kepada sesetengah individu atau kumpulan yang menjadikan orang luar seperti pengembara sebagai target atau mangsa mereka.

Selain daripada itu, anda perlu belajar beberapa perkataan pembuka bicara seperti “hello, thank you, yes, no” dan juga “I don’t want, I don’t understand” sudah memadai untuk anda hidup sehingga bertemu dengan orang yang betul-betul fasih berbahasa untuk meminta tolong.

Sangat-sangat dirasai. Perasaan rindu pada keluarga, kepada kenalan rapat, kepada kucing, kepada makanan dan segalanya. Perasaan ini akan mempengaruhi anda di perjalanan.

Boleh dikatakan perasaan ini dirasai oleh semua pengembara jangka masa panjang tidak kiralah apa tujuan mengembara mereka. Ia merupakan satu perasaan yang sangat besar dan anda akan rasainya lebih daripada sekali. Kita tidak mampu mengelak perasaan ini kecuali yang tidak berperasaan.

9. Terlepas saat-saat penting yang dilalui oleh orang terdekat

Bayangkan jikalau kawan baik kahwin dan ketika itu kita masih dalam perjalanan dan sedang mencari haluan kita. Bayangkan adik kandung sedang konvo dan meraikan kejayaannya tamat belajar tapi kita pula masih lagi di jalanan dan sedang mengembara. Bayangkan kakak bersalin dan kita dah mendapat anak saudara baru dan kini bergelar pakcik tetapi kita masih di jalanan.

Ramai pengembara yang kalah terhadap perkara ini, sama seperti saya juga. Saya tidak dapat bersama-sama keluarga menyambut hari raya dikala semua ahli keluarga lain berkumpul. Mereka menyambut hari gembira tanpa kehadiran saya di sisi.

Apa anda ingat pengembara ni hanya jalan-jalan cuci mata? Mungkin boleh hidup tanpa perlu bekerja selama 2 ke3 bulan tetapi bagaimana pula 6 bulan, setahun, 2 tahun? Ingat duit tak habis?

Ramai orang mempunyai tanggapan yang salah apabila berhenti kerja bagi mengembara seolah tiada lagi perlu kerja. Tanggapan itu salah sama sekali.

Jikalau ingin meneruskan penegmbaraan, kita perlu bekerja bagi menampung kos perjalanan dan juga wang yang akan habis akhirnya.

Sekarang anda sudah tahu realiti sebenar di sebalik pengembaraan jangka masa panjang. Adakah ianya berbaloi? Hanya anda yang mampu menjawabnya. Cubalah.

Baca kisah bagaimana saya mengembara selama 1 tahun dengan bermodalkan RM4K dan apakah yang saya lakukan untuk survive di jalanan.


7 Punca Kerosakan Tayar Kereta Yang Patut Anda Tahu Lebih Awal

Tanpa tayar kereta, kereta tidak boleh bergerak dan jika tayar kereta tidak dalam kondisi baik ada kemungkinan pemandu dan penumpang kereta akan alami kemalangan kelak.

Jadi, penting untuk tahu apakah punca kerosakan tayar kereta. Sebab jika kita tahu punca-puncanya, kita boleh ambil tindakan mencegah yang sewajarnya agar kerosakan yang sama tidak berulang lagi dan tayar pun tahan lama (jimat duit tak perlu kerap ganti tayar).

Baik jom kita lihat apa yang selalunya berlaku pada tayar.

1. Kerosakan di sebelah luar kedua-dua sisi tayar.

Jika anda lihat kerosakan seperti ini, maka ianya berpunca daripada tayar yang tidak cukup tekanan angin. Seperti yang sedia maklum, tekanan angin dalam tayar sememangnya akan berkurang setelah lama anda gunakan kenderaan anda.

Jadi, ada baiknya periksa secara berkala agar dapat pastikan tayar mempunyai tekanan angin sama seperti yang telah ditetapkan. Mungkin juga kehilangan tekanan angin adalah disebabkan kebocoran kecil, siapa tahu?

Kerosakan jenis ini lagi berbahaya kepada anda kerana ia berpunca daripada tekanan angin yang lebih dalam tayar kenderaan anda. Ia boleh mengundang risiko tayar meletup dengan tiba-tiba. Sila berhati-hati dan pastikan tekanan angin adalah mengikut jumlah bacaan yang telah ditetapkan.

3. Kerosakan di sebelah bahagian luar bunga tayar sahaja.

Ini kerosakan yang sememangnya sentiasa berlaku. Kerosakan berpunca daripada alignment yang tidak betul menyebabkan kerosakan tayar hanya sebelah sisi sahaja. Maka cepat-cepatlah lakukan alignment tayar kereta anda untuk mengelakkan kerosakan makin banyak.

Jika anda lihat kerosakan secara rawak ataupun patchy spot kelihatan di tayar anda, maka ianya berpunca daripada balancing. Sebenarnya tayar yang tidak seimbang boleh dikesan awal kerana kadang-kadang anda akan rasa gegaran yang tidak normal apabila anda memandu kenderaan tersebut. Orang yang sudah lama memandu kereta, insya ALLAH boleh kesan masalah ini dengan lebih awal.

Dalam istilah lain dalam bahasa Inggeris ialah diagonal scalloping wear yang mana menunjukan kenderaan anda mempunyai masalah suspension. Masalah ini sememangnya serius dan sudah tiba masa anda membaiki atau menukar suspension kereta anda.

Kerosakan ini selalunya berlaku apabila anda terlanggar sesuatu yang tajam contohnya bongkah batu ataupun rubbing dengan sesuatu contohnya pembahagi jalan dan sebagainya. Ia sangat sensitif bagi kereta yang menggunakan sport rim dengan tayar yang nipis kerana ianya boleh membawa kepada tayar anda pancit.

Lazimnya, risiko tayar tiba-tiba terkoyak atau meletup berpunca daripada tayar yang sudah expired. Pastikan anda menggunakan tayar yang terbaru dan masih belum tamat tempoh. Tayar second hand juga kadang-kadang mempunyai risiko yang agak tinggi. Saya sarankan and gunakan tayar yang baru.

Selain 7 punca di atas, Kerosakan juga boleh berlaku disebabkan gaya pemanduan anda contohnya brake secara mengejut, ambil cornering yang tajam dalam keadaan laju dan sebagainya. Jumpa pakar dan lakukan pemeriksaan secara berkala.


Kajian Mendapati Majoriti Rakyat Malaysia Gembira Dengan BR1M

Dalam tinjauan seluruh negara yang dibuat oleh sebuah syarikat penyelidikan baru-baru ini mendapati majoriti rakyat Malaysia menghargai usaha kerajaan menyediakan subsidi menerusi BR1M dan tidak menggangap ia satu bentuk rasuah seperti yang didakwa segelintir pihak.

Tinjaun ini dijalankan oleh Kajidata Research Sdn Bhd terhadap 1,031 penerima dan bukan penerima BR1M di bawah penyeliaan Profesor Datuk Syed Arabi Idid. Hasil daripada itu, ia mendapati 68.7 peratus daripada responden menerima baik BR1M dengan 63.9 peratus daripada mereka menolak pandangan bahawa ia adalah satu bentuk rasuah.

Datuk Syed Arabi Idid menurut pandangannya berkata, oleh itu tidaklah mengejutkan bahawa 71.1 peratus daripada responden berpandangan bahawa BR1M, yang pertama kali diperkenalkan pada 2012, harus diteruskan pada masa depan.

Memandangkan kos kehidupan yang terus meningkat, 65.1 peratus daripada responden mengakui bahawa BR1M telah membantu melegakan bebanan kewangan mereka dengan hanya 25.6 peratus berkata sebaliknya, kata bekas rektor Universiti Islam Antarabangsa Malaysia (IIUM) dan penasihat Kajidata itu.

Lebih separuh daripada responden gembira yang bantuan BR1M berjumlah sehingga RM1,200 kali ini sampai kepada kumpulan sasaran. Bagaimanapun, 33.8 peratus beranggapan BR1M gagal memenuhi.

Apa yang menarik, 80 peratus daripada penerima menggunakan wang BR1M bagi membeli barang keperluan asas dengan 85.3 peratus daripada mereka menghabiskan subsidi itu dalam tempoh sebulan.

Kajian itu, yang dijalankan dari 20-27 Feb, juga mendapati ada antara mereka menggunakan wang BR1M untuk membayar bil bulanan dan membiayai persekolahan anak mereka. Selain daripada itu, kajian juga mendapati dalam pemberian BR1M sebelum ini, ada yang hidup berjimat membelanjakan wang itu dalam tempoh lebih lama iaitu sehingga tiga bulan dan ada pula yang menabung.

Tinjauan Kajidata juga menunjukkan bahawa BR1M memaksa mereka yang benar-benar memerlukan bantuan kewangan untuk mendaftar dengan pihak berwajib, dengan itu mewujudkan pangkalan data menyeluruh dan bernilai akan golongan yang memerlukan.

Dr Syed Arabi dan pasukannya juga mendapati maklumat daripada pangkalan data itu boleh digunakan untuk menyediakan program bantuan mengikut keperluan bagi kumpulan sasaran dan memantau kemajuan mereka.

Responden dipilih daripada kumpulan usia berlainan, tahap pendapatan, latar belakang pendidikan, kaum dan jantina.


Majoriti Rakyat Malaysia Tidak Setuju Jika Kaum Muslim Rohingya Ditempatkan Di Negara Ini

Dalam satu kaji selidik untuk melihat sikap keterbukaan rakyat Malaysia jika sekumpulan masyarakat luar di tempatkan di negara ini dijalankan oleh Institut ISEAS, sebuah pusat penyelidikan Singapura.

Tinjuan itu mendapati bahawa 56.4% rakyat Malaysia tidak bersetuju jika masyarakat Rohingya ditempatkan di negara ini.

Wakil ISEAS, Yusof Ishak berkata kepada Free Malaysia Today bahawa penyelidikan telah membabitkan 1,308 responden dari kesemua 10 negara anggota ASEAN – kebanyakkan mereka tidak bersetuju jika masyarakat Rohingya ditempatkan di negara masing-masing.

Tambah beliau lagi, satu lagi masyarakat Islam di ASEAN iaitu Brunei juga menolak untuk menempatkan semula kaum Rohingya di negara mereka.

Filipina mencatatkan 61.3% dan Indonesia pula mencatatkan 56.1% bagi rakyat mereka yang bersetuju jika Rohingya ditempatkan di negara mereka.

Tahun lalu, Perdana Menteri Dr Mahathir Mohamad mengkritik Pertubuhan Bangsa-Bangsa Bersatu disebabkan gagal untuk campur tangan dalam krisis Rohingya di Myanmar.

Dia juga mengkritik pemimpin Myanmar, Aung Sang Suu Kyi kerana menyokong dengan tindakan tentera Myanmar terhadap masyarakat Rohingya di sana.

Terbaharu, menurut laporan Al Jazeera, pasukan siasatan yang ditubuhkan oleh kerajaan Myanmar bagi menyiasat kes yang melibatkan masyarakat Rohingya ini bakal membentangkan keputusan akhir mereka bulan hadapan.

Beberapa aktivis dunia dilaporkan tidak yakin dengan laporan yang bakal dibentangkan nanti walaupun kerajaan Myanmar sebelum ini menjanjikan siasatan yang telus dan adil.

“Akauntabiliti melalui keadilan jenayah domestik adalah norma,” kata Aung San Suu Kyi, bulan lalu ketika dia berucap di Mahkamah Keadilan Antarabangsa di The Hague bagi mempertahankan negaranya terhadap tuduhan bunuh masyarakat minoritas Muslim Rohingya.

“Sekiranya akauntabiliti domestik gagal, mungkin keadilan antarabangsa dimainkan.”

Tentera Myanmar dituduh melakukan pembunuhan beramai-ramai oleh Pertubuhan Bangsa-Bangsa Bersatu terhadap kumpulan minoriti Muslim Rohingya – menyebabkan lebih daripada 740,000 masyarakat mereka melarikan diri.

Warga Asing Rohingya Bawah Pengaruh Dadah Buat Kecoh, Masih ‘Layan’ Walau Direnjat Dan Disepak

Malaysia Kini Dalam Usaha Bantu Etnik Rohingya Di Myanmar

3 Kisah Tragis Dari Kem Pelarian Rohingya Di Cox Bazar, Bangladesh


Mak Cik Ini Berjaya Curi Perhatian Netizen Kerana Handal Buat Video ‘Transition’ Untuk TikTok

Walaupun TikTok lebih dipelopori oleh golongan muda, ada sahaja geng-geng veteran yang up to date turut menerokai aplikasi sosial terkemuka ini. Malah, sebahagian mereka juga menunjukkan bakat terpendam dalam penghasilan video seperti anak-anak muda pula.

Terbaharu, tular sedutan video gelagat seorang mak cik yang melakukan transition video yang menarik sehingga mencuri perhatian netizen di platform tersebut. Menerusi video yang dimuat naik oleh @fadzilahmohdani di TikTok, ramai yang puji akan kehandalan beliau dalam suntingan video walaupun sudah dikira golongan veteran.

Nenny tengok youtube sendiri,nak harap cucu depa kat KL🥲 #usahasendiri #fyp

Hal ini kerana hasil trasition video yang dipamerkan sangatlah smooth dan juga cantik. Malah, beliau juga memberitahu menerusi kapsyen bahawa telah mempelajari teknik suntingan ini hanya berdasarkan YouTube sahaja tanpa bantuan cucunya yang kini berada di Kuala Lumpur.

Susulan tularnya video berkenaan yang kini meraih 881.7K tontonan, 124.8K tanda suka dan 3,649 komen di TikTok. Rata-rata netizen turut teruja dan kagum dengan hasil video mak cik tersebut. Sebahagian pengguna juga berseloroh mahu belajar teknik suntingan bersama beliau kerana kagum dengan hasil videonya.

Konklusinya, semua orang boleh melakukan perkara yang diminati dangan jayanya jika benar-benar meletakkan effort dan juga masa. Ditambah pula dengan permintaan yang tinggi di dalam penghasilan konten berbentuk video pada masa kini, secara tidak langsung anda berpeluang menjana pendapatan sampingan menerusinya.


Mak Cik Kiah ‘Trending’ Selepas Nama Disebut PM Dalam Ucapan

Rata-rata rakyat Malaysia pasti tersenyum lebar mendengar pengumuman daripada Perdana Menteri Tan Sri Muhyiddin Yassin sebentar tadi. Mana tidaknya, terdapat banyak bantuan yang diberikan kepada rakyat dalam tempoh Perintah Kawalan Pergerakan.

Terdapat beberapa insentif yang menarik perhatian dan membantu rakyat untuk semua golongan. Ini bermaksud, tiada satu pun rakyat Malaysia yang tertinggal atau tidak dibantu.

Akan tetapi, menjadi buah mulut netizen dan trending di Twitter apabila perdana menteri dalam ucapannya menggunakan nama Mak Cik Kiah sebagai contoh untuk memudahkan orang ramai mudah faham dengan ucapan beliau.

Example cumulative calculation from PM’s speech. Hidup Makcik Kiah! pic.twitter.com/fYi8zi67wT

— харитх (@harithizzuddin) March 27, 2020

Rata-rata netizen terhibur dengan ucapan Perdana Menteri Tan Sri Muhyiddin Yassin. Malah, ada juga yang ingin ketahui siapa sebenarnya Mak Cik Kiah yang disebut-sebut dan tertanya-tanya sama ada Mak Cik Kiah tersebut wujud.

i wanna be her friend too. makcik kiah come friend with me! 🤣 https://t.co/quAGs9URzM

— not him (@lelakifeeling) March 27, 2020

This is super cute example given by our PM. Makcik Kiah can smile endlessly now 😂 pic.twitter.com/2gjYbLTtkL

Analogy of Makcik Kiah & family is the best! Easier to understand👌🏻👏🏻

— KENNETH PEDREGOSA (@kennethPedre) March 27, 2020

Difahamkan orang ramai lebih mudah faham situasi dan insentif bantuan apabila menggunakan contoh sedemikian. Menurut tinjauan kami di Twitter saat ini, Mak Kiah kini sudah trending nombor 2 dan menunjukkan ramai orang sedang bercakap tentang Mak Cik Kiah.

Selain dari itu, Mak Cik Kiah juga pernah muncul dalam satu filem arahan Mamat Khalid yang bertajuk Rombongan Cik Kiah Ke Sukan Komanwel satu ketika dulu.

Adakah anda juga tertanya-tanya akan kewujudan Mak Cik Kiah? Berikan pandangan anda tentang perkara ini.

Sementara itu, baca pengumuman tentang insentif bantuan tadi pada pautan di bawah ini.

Empat Bantuan Prihatin Nasional Secara ‘One-Off’ Yang Anda Perlu Tahu

Ini Sebab Malaysia Diiktiraf Sebagai Negara Terbaik Tangani Penularan Covid-19

Kerajaan Umum Penawaran Internet Percuma Bermula 1 April 2020


Mak Cik Nasi Lemak ‘Serang’ Gerai Sebelah, Tidak Puas Hati Jual Menu Yang Sama

Semalam tular sebuah video TikTok yang dikongsikan kembali oleh ramai orang di media sosial menunjukkan pergaduhan antara peniaga-peniaga nasi lemak dipercayai berlaku di sekitar VADS, TTDI.

Menerusi video terbabit, dapat dilihat seorang mak cik dipercayai peniaga nasi lemak yang telah lama berniaga di situ telah bertindak menyerang peniaga di gerai lain disebabkan berasa tidak puas hati apabila menu jualan mereka sama.

A post shared by Jabatan Netizen Negara (@jabatannetizennegara20)

Bukan itu sahaja, dapat dilihat mak cik nasi lemak bersama seorang lelaki itu turut ‘memetik’ nama Dewan Bandaraya Kuala Lumpur (DBKL) berhubung kawasan perniagaan tersebut dan mengeluarkan kata-kata kasar untuk menghalau pemilik gerai yang baru sebulan memasang khemah disitu.

Video yang tular itu telah meraih perhatian orang ramai dan rata-rata netizen menzahirkan rasa kurang senang serta berasa pelik dengan perangai mak cik tersebut yang bertindak marah peniaga lain yang menjual menu yang sama.

Sometimes I feel like nak pacak stall tepi jalan but I'm so afraid of dengki cases like this 😭 especially since we still santau people in this society 😭😭😭 remember that burger dude who let poor folks eat for free and he died "mysteriously"? If you're too nice pun tak boleh. https://t.co/odmmLS3Pfz

— karat/inoran.eth (she/her) (@langsiaq) October 11, 2022

This is why the malays can’t be prosperous. Ya’ll can’t even support each other. Hantar santau je kerja https://t.co/qCrC7vaxAW

Tidak hanya itu, para netizen mengatakan bahawa ‘kuasa membeli’ berada di tangan pembeli dan tidak seharusnya mak cik itu berbuat demikian serta sepatutnya dia mencari ‘kelemahan’ dalam masakannya apabila lebih ramai memilih untuk membeli di gerai lain.

Malah, rata-rata netizen menyelar tindakan biadab mak cik itu dan mengatakan dia seakan dengki dan tidak percaya dengan rezeki sehingga boleh ‘menyerang’ peniaga lain hanya disebabkan mereka berniaga jualan yang sama. Walau bagaimanapun, kesahihan punca pertengkaran tersebut tidak dapat dipastikan memandangkan video asal telah dipadam.


“Mak Kata Saya Bodoh”. Suara Hati Murid Tahun 1 Yang Adakala Tidak Didengari

Kipas usang dalam bilik darjah ini masih utuh berputar meskipun pelbagai bunyi dikeluarkannya. Tidak laju, namun angin yang dihasilkan cukup untuk membuat mata anak-anak semakin layu. Apatah lagi apabila waktu sudah menginjak ke jam 6 petang.

Kesemuanya seolah-olah sudah tidak bermaya. Termasuklah saya, seorang guru mendekat usia 40 tahun yang masih melompat dan bermain dengan anak-anak tahun satu ini.

Dalam layu mata menahan mengantuk yang amat sangat, tiba-tiba saya mendapat panggilan telefon dari salah seorang rakan guru yang turut mengajar di tahun 1. Meminta saya untuk segera hadir ke kelasnya.

Beliau sudah menunggu di luar kelas saat saya menghampiri kelasnya. Bercekak pinggang sambil tersenyum. Saya sebenarnya mengkagumi guru wanita ini. Usianya sudah mendekat 50, namun masih gigih bertenaga mengajar anak-anak di tahun 1 ini.

“Akak rasa si Azril tu dah terberak kat dalam seluar,”bisiknya perlahan apabila saya betul-betul berada dekat dengannya.
Begitu berhati-hati dia agar suaranya tidak didengar oleh anak murid-anak murid yang lain. Sangat prihatin dia menjaga aib anak muridnya.

“Cubalah Madi tengokkan”, sambungnya lagi.

Ini seolah-olah sudah menjadi sebahagian tugas ‘rasmi’ku. Menyelesaikan kes-kes murid lelaki yang terkencing atau terberak di dalam seluar.

Perlahan saya mengetuk pintu kelas, memberi salam kepada murid – murid yang sedang tekun membuat latihan.

“Azril, mari ikut cikgu sekejap”, laungku sambil tersenyum ke arahnya. Murid- murid lain sekadar mengangkat kepala memerhatikan Azril dengan perlahan bangun dan berjalan menuju ke arahku. Barangkali tertanya-tanya apa yang sedang berlaku.

Saya membawanya masuk ke tandas lelaki. Mengunci tandas daripada dalam agar tidak ada orang lain yang memasukinya.

“Azril berak dalam seluar ke?” soal saya.

Dia mengangguk lemah. Raut wajahnya menjadi suram kelat. Barangkali menggambarkan betapa secara dalaman beliau sebenarnya amat tersiksa dengan apa yang berlaku.

“ Tali pinggang tak boleh bukak”, sambungnya secara tiba-tiba.

Aku melemparkan senyuman. Tidak mahu aku menekannya lagi dengan wajah ketat atau marah kepadanya. Bagi saya anak-anak dalam keadaan ini sudah tentu menjadi serba salah. Macam- macam barangkali ada dalam benaknya.

Barangkali bimbang dimarahi oleh guru kerana tidak ke bilik air untuk membuang air besar. Pasti juga malu kepada rakan sebaya yang lain yang mungkin selepas ini akan mengejeknya kerana berak di dalam seluar.

Ya, sudah pasti macam -macam lagi rasa yang bercampur baur. Tidak mahu saya menekannya lagi dengan wajah ketat dan masam mencuka.

“Takpe. Mari kita bersihkan dulu. Nanti lepas ini cikgu akan telefon mak atau ayah kamu untuk ambil kamu dalam sekolah,”pujukku.

Serta merta wajahnya berubah. Matanya mula berkaca-kaca. Dadanya mula berombak-ombak. Kembang kempis hidungnya menahan tangis yang ingin keluar.

Dalam teresak-esak itu dia berkata,
“Nanti mak kata saya bodoh lagi, tak nak.”

Terpinga-pinga saya mendengar kata-katanya. Saya merendahkan badan mengadapnya.

“Azril, takkan mak nak cakap Azril macam tu,” bangkang saya meragui kata-katanya.

“Mak cakap kat kawan-kawan dia saya tak pandai. Pergi sekolah tak tahu belajar apa. Tak pandai”, sambungnya dengan esak tangis yang semakin kuat.

“Azril, mak tak cakap Azril bodohkan?”, soal saya inginkan kepastian. Bukan apa kadang-kadang anak-anak memang bijak membuat kesimpulan. Malangnya kesimpulan yang dibuat selalunya menggunakan perbendaharaan kata yang sering mereka dengar dan guna.

“Tapi mak cakap abang tak pandai. Kat kawan-kawan dia”, sambungnya membahasakan dirinya abang.

“Tak pandai bukan semestinya bodoh. Azril kan baru darjah 1. Belum pandai lagi. Nanti lama-lama kalau Azril belajar betul-betul Azril pandailah,” jawab saya menenangkannya.

Saya faham kadang-kadang anak-anak ini dengan akal gopoh mereka akan cepat membuat kesimpulan dari apa yang mereka dengan dan lihat. Apatah lagi sekiranya perkara tersebut dilakukan oleh ayah dan ibu mereka.

Saya percaya kadang-kadang ada ibu atau bapa yang bersembang sesama rakan dan secara tak sengaja berseloroh menggunakan perkataan –perkataan yang tanpa mereka sedar memberikan makna yang berbeza kepada anak-anak.

“Entahlah anak aku ni, tak tau dia ke sekolah belajar apa. Tak pandai-pandai”.

“Kau tengoklah anak aku ni, asyik main je. Tu yang tak pandai-pandai tu.

Bahkan ada sesetengah ibu bapa juga yang tanpa rasa bersalah menjatuhkan air muka anak-anak di depan rakan- rakan mereka dengan menggunakan ayat-ayat yang tidak sepatutnya.

“Ok lah kawan, aku jalan dululah. Anak-anak aku kat belakang ni dah macam monyet dah melompat.”

Saya kongsikan jenis tali pinggang yang selalu buatkan anak-anak terberak dalam seluar. Sangkutnya boleh jadi terlalu ketat sehingga anak-anak gagal membukanya.

Kalau bak buang air kecil ok lagi, tapi kalau nak terberak memang malapetaka. Pastikan ianya tidak di ikat terlalu kemas. Labih elok lagi pakai yang jenis ada lubang.

Kawan,
Apa sangat yang anak-anak kita faham mengenai bahasa-bahasa gurauan yang kita gunakan dengan rakan-rakan kita. Anak-anak juga ada maruah dan harga diri.

Bukankah dengan menghina mereka sedemikian rupa di hadapan orang lain boleh menjatuhkan maruah dan harga diri mereka. Bukankah kita yang sepatutnya menanamkan rasa bangga dengan diri mereka dan melindungi maruah mereka.

Saya pernah ditegur oleh seorang sahabat yang saya anggap seperti guru saya hanya kerana mengatakan kepadanya bahawa anak saya hantu rambutan. Suka sangat kalau dapat buah rambutan.

“Hantu ni buruk sangat perangainya. Kamu nak anak kamu jadi hantu sungguh ke? Dia dengar apa yang kamu cakap. Tapi dia mungkin tak faham pun istilah main-main hantu yang kamu sebut,” tegurnya yang bagaikan genggaman kuat yang meramas jantung. Pahit tapi itulah kebenarannya.

Azril barangkali salah seorang murid yang sering berhadapan dengan perkara ini. Sehinggakan gurauan ibunya bersama rakan-rakannya turut dianggap serius dan dirumuskan dengan kefahamannya sendiri.

Matanya masih berkaca-kaca. Sambil tangannya terus menjirus-jirus kakinya yang sudahpun bersih.

Saya kembali berdiri mengadapnya. Membantunya menutup pili air dan memimpinnya ke kawasan berlantai kering di dalam tandas murid lelaki.

Mengeluarkan persalinan baru dari beg plastik putih dan memakaikan untuknya. Pakaian sekolahnya yang berjeruk basah itu saya masukkan ke dalam beg plastik hijau untuk di bawa balik.

“Esok, Azril datang sekolah macam biasa ya. Nanti cikgu telefon bagitahu ibu elok-elok. Insya Allah ibu tak marah.”

Kami berdiri di luar pintu tandas. Sekolah telah mula lengang. Murid-murid lain sudahpun beransur pulang. Dari jauh terkocoh-kocoh kelibat seorang lelaki tinggi lampai menuju ka arah kami. Ayahnya.

Saya bersalam dengan ayahnya dan menceritakan apa yang sebenarnya berlaku. Menunjukkan betapa ketatnya tali pinggang yang dijerut sehingga menyukarkannya untuk membuka tali pinggang tersebut.

Terselit juga sedikit nasihat untuk menjaga tutur kata dan bahasa di depan anak-anak yang sedang membesar. Bukan bermakna saya yang terbaik atau pandai serba serbi, tetapi kerana inilah suara dari anak-anak kalian yang kalian amanahkan untuk dididik.

Lalu kami sampaikan hasrat mereka buat kalian yang mereka letakkan segala pengharapan.

Asmadi Abdul Samad
Suara anak-anak tahun 1

Baca lagi: ‘Hari Ini Saya Baik, Nanti Cikgu Beritahu Mak?’ Soalan Murid Nakal Yang Mengubahku


‘Mak Nak Lagi?’, Layanan Anak Muda Ini Menyentuh Hati Saya

Saya duduk di sebelah pemuda ini pada satu sesi makan tengahari. Diam-diam memerhati bagaimana dia menyantuni ibunya yang juga pesakit strok.

Soalnya sambil bersedia mahu menyuapkan lagi sesudu nasi ke mulut ibunya.

Ibunya membuka mulut, lalu anak muda ini menyuakan makanan. Kemudian digosok-gosok perlahan belakang ibunya.

Selesai makan, dilap mulut ibunya dengan tisu. Diberikan air dan disorong kerusi roda ibunya ke sinki. Di situ saya perhati dibersihkan lagi mulut ibunya yang kotor kesan makanan.

Santun sekali pemuda ini melayani ibunya.

Hari sebelumnya, dia lewat naik ke wad waktu sarapan pagi. Ibunya makan sedikit saja.

“Makcik, makanlah lagi. Nanti tak ada tenaga nak pergi OT, pergi fisio,” kata saya.

Makcik itu renung saja saya. Dia memang tidak bercakap. Kesan strok barangkali. Hanya senyum, angguk atau geleng kepala.

“Dia kalau tak ada Ariff mana mahunya dia makan banyak..,” sampuk pakcik yang menjaga anaknya sakit di hujung meja.

Selalu juga saya nampak, waktu petang sedikit selepas selesai semua sesi terapi, anak muda ini menguruskan ibunya. Ditukarkan baju, diambil kain ganti untuk alas katil dan pasti dia sendiri yang menukar lampin pakai buang ibunya.

Saya berfikir, entah berapa ramai antara kita yang kalah dengan rutin hanya memimpin emak ayah bersiar-siar di taman. Inikan pula mahu mengurus kencing berak mereka.

Kalau anak perempuan mungkin kita tidak hairan juga. Tapi bila lihat anak muda lelaki yang menjaga ibu begini moleknya, hati manalah tidak tersentuh.

Ariff, orangnya kecil sahaja, tapi saya percaya jiwanya besar. Nampak santun dan lembut sekali dengan ibunya, namun saya percaya, dia pemuda yang sangat kuat semangatnya.

Ah, satu lagi yang saya bangga melihatnya, sebab dia anak bongsu. Samalah kita Ariff. Siapa kata anak bongsu tahu nak manja saja kan. Heheh.

Ariff. Saya belajar 3 perkara yang jelas dari peribadinya.

1. Bercakap dengan baik, walau dengan sesiapa.

Kak Uda doakan Ariff mendapat keputusan STPM yang cemerlang, InsyaAllah. Aamiin.


Makan Babi Sambil Sebut ‘Bismillah’, Pempengaruh Indonesia Dikecam Netizen

Seorang pempengaruh media sosial dari Indonesia mendapat kecaman ramai orang setelah memuat naik satu video beliau memakan daging babi sambil menyebut ‘bismillah’.

Sebelum ini, video berdurasi hampir dua minit telah dimuat naik oleh akaun Tiktok @lilmukerjililu beberapa minggu lalu di akaun media sosialnya.

Muat naik itu menjadi tumpuan 2.4 juta netizen di alam siber. Sehingga berita ini didedahkan, posting tersebut telah menerima puluhan ribu komen.

“Bismillah, eh, lupa. Kawan-kawan, hari ni macam dibuang dari keluarga sebab saya sangat ingin tahu apa yang dipanggil kriuk (kulit) babi,” kata Lina Mukherjee.

“Jadi hari ini saya langgar Rukun Iman, hahaha, saya pasti kad keluarga saya akan ditarik balik,” sambungnya lagi.

Kenyataan beliau ini telah menarik pelbagai kecaman dari pelbagai pihak. Baru-baru ini, beliau turut dilaporkan kepada pihak berkuasa kerana didakwa mempersendakan agama.

Menurut laporan media Indonesia, Polis Wilayah Sumatera Selatan (Sumsel) telah menerima laporan daripada dua orang peguam berhubung dakwaan kandungan mempersendakan agama oleh Lina Mukherjee yang membuat kandungan makan kulit babi sambil mengucapkan Bismillah.

Putu Yudha, wakil pihak polis berkata, kes kandungan perhinaan agama disyaki melanggar undang-undang di Indonesia.

“Laporan sudah diterima. Awalnya laporan diterima oleh Ditreskrimum, tetapi karena ada dakwaan pelanggaran UU ITE, maka diserahkan ke Ditreskrimsus,” kata Putu Yudha

Putu menyatakan, pihaknya ketika ini masih mengumpulkan laporan, bermula daripada bukti hingga kandungan yang dilaporkan oleh dua peguam Palembang itu. “Kami akan melaporkannya lebih awal,” katanya.


Makan Dalam Kelas Dan Meja Berjarak Satu Meter Antara Norma Baru Sekolah Di Malaysia

Makan di dalam kelas dan waktu rehat secara berperingkat bakal menjadi antara norma baru buat murid-murid sekolah di seluruh negara selepas ini.

Perkara itu merupakan antara peraturan yang terkandung dalam buku Garis Panduan Pengurusan Sekolah Pasca Perintah Kawalan Pergerakan Bersyarat (PKPB) yang bakal diedarkan kepada sekolah dan dimuat naik di laman sesawang Kementerian Pendidikan bermula hari ini.

“Pelajar perlu membeli makanan berbungkus dan mereka akan beratur mengikut garisan yang ditetapkan dengan jarak satu meter antara satu sama lain sebelum pulang ke kelas masing-masing untuk makan.

“Jadi, keadaan di kantin lebih tersusun dan ibu bapa tidak perlu risau anak berebut ke kantin kerana masa rehat akan dilaksanakan secara berperingkat untuk memastikan tidak semua pelajar berkerumun di kantin dalam satu-satu masa tertentu. Kita akan menjarakkan waktu rehat,” jelas Menteri Pendidikan Dr Mohd Radzi Md Jidin.

Selain di kantin, murid-murid juga bakal mengamalkan penjarakan sosial sewaktu proses pembelajaran di dalam kelas dengan meja bakal disusun dengan jarak satu meter antara satu sama lain.

Murid dan guru juga menurutnya akan turut diperiksa suhu badan mereka sebelum memasuki kawasan sekolah dan sekiranya bergejala akan diberi tindakan susulan di bilik pengasingan yang perlu disediakan pihak sekolah.

“Setiap sekolah juga memang kena ada bilik isolasi (pengasingan), iaitu jika pelajar menunjukkan sebarang gejala, maka mereka akan dibawa ke sini.

“Pihak sekolah selain menghubungi ibu bapa, juga akan berhubung dengan pusat kesihatan berdekatan untuk tindakan selanjutnya,” katanya.

Selain murid, keselamatan dan kesihatan guru di sekolah juga akan turut diberi perhatian oleh kementerian termasuk penjarakan sosial sewaktu berada di bilik guru.

“Guru tidak perlu risau mereka akan bersesak-sesak dalam bilik guru, kerana pihak sekolah perlu memastikan terdapat penjarakan sosial walaupun dalam bilik guru.

“Mereka yang dipindahkan dari bilik guru asal akan ditempatkan di bilik bersesuaian termasuklah pusat sumber dan sebagainya,” katanya.

Sebelum ini, sambutan hari raya Aidilifitri yang baru berlalu juga terpaksa disambut dengan norma baru buat rakyat Malaysia. Baca mengenainya di pautan di bawah.

Lihat Salah Satu Norma Baharu Dalam Menyambut Hari Raya Aidilfitri Tahun Ini

Tonton Iklan Raya TNB ‘Norma Baru’ Dihasilkan Lelaki Ini Hanya Dengan Menggunakan Video Lama


Makan Di Miami Grill Sunway Pyramid, Anda Mungkin Diperhati Penyanyi Rap, Pitbull

Kepada kaki makan yang selalu hangout di Sunway Pyramid, kami syorkan anda ke restoran Miami Grill yang terletak di tingkat LG, area Blue Atrium. Membawakan konsep yang kasual fast food, Miami Grill menjanjikan hidangan yang menggunakan bahan asli dan berkualiti.

Restoran ini telah memulakan operasinya sejak 18 Januari 2015 yang lalu, merupakan restoran francais yang dimiliki oleh rapper popular dari Amerika iaitu Pitbull. Sebab itu kalau anda masuk ke dalam restoran ini, anda akan disambut oleh wajah lelaki berkepala botak yang macho ini.

Miami Grill menyenaraikan pelbagai hidangan menarik di dalam menunya sehingga mampu memikat barisan selebriti terkenal tanah air seperti Dato Siti Nurhaliza, Dato Seri Vida, Hanis Zalikha dan ramai lagi untuk hadir mencuba resepi istimewa mereka.

Nampak seperti meyakinkan bukan? Mari lihat apa yang mereka hidangkan.

BACA: Kami Makan Di FizoMawar Kitchen Dan Ini 5 Perkara Yang Kami Lalui

Kami mulakan dengan best seller restoran ini iaitu Grilled Wings. Kepak ayam ini dihidangkan bersama sos BBQ istimewa, mayonis, coleslaw dan salad. Dikhabarkan inilah menu wajib order Dato Siti Nurhaliza. Untuk memastikan sebabnya, kami cuba rasa ayam ini.

Rasa BBQ meresap masuk ke dalam isi ayam dengan sangat sempurna dan menghasilkan rasa yang juicy. Dicicah pula dengan mayonis menyebabkan percampuran antara rasa manis sos BBQ dan masam mayonis berjaya merembeskan air liur kenikmatan. Untuk saiz biasa, 3 ketul chicken wing memang boleh hadap seorang diri sekali gus. Kami akur dengan pilihan Dato Siti ini. Memang sedap!

Seterusnya kami dihidangkan dengan Moussaka – Greek Lasagne. Ini bukan lasagna biasa-biasa kerana ia merupakan lasagna yang berasaskan terung. Dihidang bersama sos tomato yang penuh berperisa beserta buah zaitun, kentang, dan hirisan ayam.

Tekstur terungnya sangat lembut hinggakan mereka yang tak gemarkan terung sekali pun pasti akan meminatinya. Peminat lasagna yang sudah bosan dengan isi daging kisar biasa tentu akan menghargai hidangan ini.

BACA: Dengan Harga Set Yang Murah, Ini Yang Boleh Dinikmati Di Cabai Kering Steamboat & Grill, Seberang Jaya

Ini hidangan utama yang menjadi pilihan setiap pengunjung yang datang ke mari iaitu Philly Cheesesteaks. Ini merupakan signature dish restoran ini dengan beberapa pilihan iaitu Original, Classic, Works, Fajitas dan Nacho Cheese. Hidangan ini disaji bersama coleslaw dan spiral fries. Kami mencuba versi Original dan Nacho Cheese.

Memang tidak menghampakan dengan porsi yang mengeyangkan. Terdapat dua pilihan saiz cheesesteak iaitu 5 inchi dan 8 inchi. Steak daging potongnya amat lembut dan enak, memenuhi ruang-ruang roti home made yang diadun khas. Versi Nacho Cheese lebih kaya dengan rasa cheezy ditambah dengan kepedasan beserta masam hasil dari cili peram yang turut mengayakan citarasanya. Orderlah jika ingin sesuatu yang tidak mudah didapati di tempat-tempat lain.

Tugas kami diakhiri dengan hidangan menu baru dari Miami Grill iaitu Grilled Crusted Salmon. Ia didatangkan dengan taburan bread crumbs dan dua sos berlainan iaitu cream sauce dan green peas sauce.

Sos kacang hijau itu sangat blend in dengan salmon menjadikan hidangan ini berbeza dengan tempat lain. Apatah lagi dengan isi salmonnya yang padat dan juicy menyebabkan kami puas hati dengan hidangan ini.

Antara menu lain yang terdapat di Miami Grill ialah burger, pita, sup, salad dan lain-lain lagi. Minuman soft drink boleh refill jadi bolehlah anda minum puas-puas di sini. Bahan-bahan masakan yang digunakan kesemuanya segar dan yang penting tiada MSG, tiada perasa tambahan dan tiada bahan kimia terlarang digunakan. Begitu teliti pihak restoran ini menjaga kualiti makanan mereka.

Miami Grill Malaysia yang dimiliki oleh Tuan Izatsham Othman ini adalah cawangan pertama di Asia, dan cawangan halal pertama di dunia. Segala bahan masakan diambil dari pembekal halal bahkan chefnya juga adalah seorang muslim. Menariknya, hasil masakan chef tempatan dengan bahan-bahan halal yang digunakan telah melalui proses uji rasa oleh chef dari Miami terlebih dahulu. Fuh!

Demi memastikan kepuasan pelanggan, anda diberi kebebasan untuk menulis komen seikhlas hati pada sticky note dan ditempekkan ke dinding restoran seperti gambar di bawah.

Oh, dan jangan lupa juga untuk melambai tangan kepada kamera yang terdapat di dalam premis ini kerana Pitbull sendiri sering meninjau pelanggan yang datang ke outletnya. Tak cukup dengan itu, bolehlah juga bergambar bersama figura beliau yang disediakan di satu sudut khas.

Nah… Untuk menikmati sendiri apa yang kami ceritakan ini, disamping dapat merasa suasana makan ala berada di Miami, jangan lupa untuk singgah ke Miami Grill ini ya!

Nama Restoran : Miami Grill Malaysia
Lokasi : LG2.127, Blue Atrium,Sunway Pyramid (waze)
Layari laman
Facebook dan Instagram.
Waktu beroperasi : 10am – 10pm,

BACA: Hungry Bunch, Sunway Pyramid Kafe Untuk Kaki Shopping Yang Sedang Lapar

BACA juga: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


Gadis Ini Dedah 7 Rahsia Travel Ke Seoul Dengan Bajet RM1000

Nota Editor: Perkongsian ini adalah daripada SayaBackpacker. Kami kongsikan semula di sini dengan izin daripada penulis. Semoga ia dapat dijadikan rujukan buat anda yang ingin travel ke Seoul, Korea Selatan.

Betul ke boleh ke Seoul, Korea Selatan bawah RM1,000? Ha…kalau betul-betul bajet, memang boleh dapat! Itu sebabnya kami di Saya Backpacker nak kongsikan beberapa helah kita boleh jejak negara K-Pop ni dengan bajet yang sangat rendah.

Bajet ni sudah mengambil kira kadar matawang RM yang kini jatuh merudum. Kalau tak jatuh, lagiiiiilah murah!

Apa tipsnya? Baik, untuk kali ini Saya Backpacker kongsikan 7 cara:

1. Tiket ke Seoul boleh dapat sekitar RM600 ketika promosi.

Kalau bertuah sangat, ada yang dapat RM400 ke RM500 lebih waktu promo tiket RM1 daripada

Boleh juga kita guna aplikasi atau masuk laman web skyscanner.com atau kayak.com. Kalau di skyscanner.com, saya selalu set notikasi setiap hari untuk laman web tersebut update harga tiket kapal terbang pada tarikh yang saya sasarkan untuk mengembara ke satu-satu tempat.

Siap ada tunjuk harga tu sedang turun atau makin naik. Jadi, kita akan sentiasa peka dengan harga tiket tersebut dan segera beli bila harga tu turun ke harga yang kita mahukan.

2. Kalau pergi solo atau dengan kawan-kawan, bukan dengan seisi keluarga bersama anak-anak kecil, tinggal saja di hostel.

Korea Selatan banyak hostel dan jangan risau tentang keadaan biliknya, insya-Allah bersih dan selesa. Jangan pilih mix-dorm atau dorm campur laki perempuan tu, memang murah tapi janganlah.

Bilik hostel paling murah dan selesa untuk seorang boleh dapat dalam 10,000 won atau RM37/semalam. Kalau duduk 3 malam 4 hari, dalam RM111 saja. Ok kan? Oh ya, saya guna booking.com atau hostelbookers.com untuk cari hostel.

3. Kalau pergi berkeluarga pun, boleh tempah bilik apartment, kadarnya paling murah saya pernah jumpa dalm RM300 semalam, maksimum untuk 6 orang.

Seorang jatuh RM50 saja bila dah dibahagi 6. Tapi kena rajin survey di airbnb.com dan tempah lebih awal, paling kurang 3 bulan sebelum pergi. Bilik apartment yang murah-murah ni macam pisang goreng panas. Jadi, kena cepat.

4. Kalau di Seoul, murah kalau kita naik bas.

Cuma kalau naik bas kita kena studi lebih dan peka laluan bas tu. Paling mudah naik tren subway.

Jangan naik teksi kalau nak bajet. Naik teksi di Malaysia pun mahal, inikan pula Seoul. Sepanjang saya berada 5 hari di Seoul, saya belanjakan RM100 lebih naik tren dan bas.

Bas tu 2 kali je saya naik, selebihnya saya naik tren. Boleh guna kad T-money dan dapatlah diskaun 100 won setiap kali guna.

Baca: 9 Masalah Sering Dihadapi Rakyat Malaysia Sewaktu Travel Ke Pulau Jeju, Korea Selatan

5. Tentang makan, kalau dah namanya kembara bajet, banyakkan makan bekalan dari negara sendiri.

Satu hidangan lengkap yang halal di Seoul berharga 10,000 won (RM37) rata-ratanya la.

Tapi rugilah kita ke Seoul tak rasa makanan sana, jadi kita peruntukkan untuk trip kita tu dalam dua atau tiga kali saja makan di restoran.

Selalunya di hostel dah sedia sarapan. Masa sarapan tu, kita pulunlah makan banyak-banyak supaya kenyang sehingga ke tengah hari.

Boleh juga kita beli nasi segera di kedai serbaneka di sana, rebus atau masak telur, tuang kicap, makan dengan kimchi, sedap juga! Kalau ada bawa sambal hitam atau serunding pun, lagilah seronok.

Di kedai serbaneka, ada makanan yang halal dan sesetengah tu siap ada logo halal antarabangsa. Dan makanan yang dijual di kedai serbaneka lebih murah dari makanan yang dijual di restoran. Tapi pandai-pandailah kita pilih makanan tu.

6. Bawa bekas air siap-siap. Isi air kosong dari penginapan untuk kita bawa jalan merata.

Jadi tak payahlah kita beli air mineral di kedai yang harganya sekitar 600-1,000 won (RM2-3.70). Kalau bawa bekas kedap udara, boleh tapau air kopi panas dari pantri penginapan kita. Tak payah beli kopi di sana yang harganya mencecah 4,500 won (RM16) kalau di kafe-kafe cantik tu.

7. Kalau nak beli-belah atau nak beli cenderahati untuk kawan-kawan dan keluarga, jangan beli di pusat membeli-belah.

Beli di Insadong untuk keychain, fridge magnet, penanda buku, ketip kuku yang ada corak Korea tu, set sudu Korea yang orang buat cenderahati tu dan lain-lain lagi. Kalau nak beli pakaian murah, pergi ke Dongdaemun.

Nak beli baju dan cenderahati di Namdaemun Market pun boleh, tapi kena tawar menawar dan survey dulu sampai ke hujung, jangan terus beli. Kedai yang dah ke dalam sikit tu lebih murah. Kalau nak beli kerongsang murah, pergi Namdaemun Market di bangunan pemborong.

Bayangkan, kalau tiket kapal terbang pergi balik RM600, duit penginapan untuk 4 hari 3 malam RM111, baru RM711 untuk tambang dan penginapan. Naik tren subway dan bas sana-sini dalam 4 hari kalau setakat di Seoul lebih kurang RM100.

Jumlah keseluruhan tak campur makan dan membeli-belah adalah RM811. Makan dan beli-belah ni ikut orang, ada yang jenis suka makan atau suka membeli, yang tu masing-masing kiralah.

Kalau makan ala kadar, beli pun tak beriya sangat, memang boleh dapat bawah RM1,000 melancong ke Seoul ni.

Penulis juga mengeluarkan ebook ‘Kembara Ke Seoul Dengan bajet RM1,400’ yang menceritakan lebih lengkap pengalaman beliau ke sana.

Baca lagi: Menetap Lebih 7 Tahun Di Seoul, Lelaki Ini Berkongsi 7 ‘Survival Tips’

LIKE dan FOLLOW Vocket di Facebook serta Instagram